
Inter  specimina , quae  exigi  solent  a 
tirone  ad  summos  in  arte  salutari  hono- 
res adspirante,  illud  profecto  maximam 
parit  difficultatem,  quod  in  elaboratione 
disputationis  inauguralis  consistit.  Et- 
enim, si  in  eo  ille  est,  ut,  emenso  disci- 
plinae academicae  stadio,  manum  admo- 
veat eiusmodi  operi,  libellumquc  conci- 
piat, in  quo  studiorum  suorum  rationem 
aliquam  reddat,  quemque  tanquam  col- 
lectae hactenus  doctrinae  fructum  pu- 
blici faciat  iuris  et  doctorum  virorum 
iudicio  submittat , facile  animadvertit, 
omnia  fere,  quae  ipsi  in  mentem  vene- 
runt, themata  sic  esse  comparata,  ut 
vires,  quibus  pollet,  iis  accurate  expli- 
candis, illustrandisque  vix  ac  ne  vix  qui- 
dem sufficiant.  Hinc  diu  dubius  haeret, 
quam  sibi  materiem  tractandam  in  li- 
bello, qui  ipsi  est  scribendus,  sumat, 
ut  habeat,  in  quo  ingenium  exerceat 


suum. 


At  voro  urget  necessitas,  .ut 
aeademiae  valedicat;  capiendum  pro- 
inde consilium  est,  atque  eligendum 
disputationis  argumentum,  in  quo  ela- 
borando versetur  atque  experiatur, 
quid  valeant  humeri,  quid  ferre  recu- 
sent. Mihi  autem  cogitanti  super  hac 
re,  haud  alienum  a studiis  meis  visum 
est,  si  quem  locum  chirurgiae,  quam 
adhuc  valde  amavi,  cuique  sub  ductu 
celeberrimorum  huius  urbis  magistro- 
rum, Kuhlii  et  Ko hlruschii , ad- 
discendae inprimis  operam  dedi,  mihi 
in  hoc  tractatu  sumerem  accuratius, 
quam  factum  est,  explicandum.  Et  cum 
ad  quaestiones  nonnullas,  quae  ad  theo- 
riam artis  pertinent,  nondum  eiusmodi 
responsiones  datae  sint,  quae  doctorum 
virorum  expectationi  plane  satisfaciant, 
ex  hac  potissimum  chirurgiae  parte 
petendum  iudicavi  disputationis  argu- 
mentum. Ad  has  autem  quaestiones' in- 
primis referri  meretur  ea,  quae  vigiles 
illas  vires  concernit,  quae  nobis  occur- 
runt in  chirurgiae  exercitio,  si  quidem 
illud  felicem  habeat  successum,  quibus- 

que  natura  opus  absolvit,  quod  peragi 
debet  in  vulnerum,  aliarumque  laesio- 
num cum  substantiae  iactura  coniuncta- 
rum,  sanatione.  Quippe  si  attento,  et 
ab  omni  partium  studio  alieno  animo 
contemplamur  hunc  pathologicum  pro- 
cessum, facile  perspiciemus,  eum  illarum, 
quarum  memini , virium  actione  potissi- 
mum perfici,  nosque  in  hac  non  minus, 
quam  in  aliis  operationibus,  quae  sanita- 
tis restituendae  causa  in  aegrotis  anima- 
libus fiunt,  non  dominos,  sed  ministros 
tantum  naturae  esse,  satisque  felices 
fuisse,  si  medicatricem  naturae  vim  bene 
direxerimus.  Atque  hoc  iam  perspexit 
Cous,  Medicorum  rationalium  parens, 
idque  verbis : „ne  quis  obliviscatur,  non 
artem,  sed  naturam  morbos  tollere “ 
aperte  est  professus.  Huius  ergo  effati 
memor,  ad  illas  vires  in  exercenda  chi- 
rurgia attentum  sempcr  adverti  animum, 
et  phaenomena,  quae  se  in  sanatione  va- 
riarum solutionis  continui  formarum 
praebent  conspicienda,  sedulo  sum  con- 
templatus. Atque  ita  mihi  data  est  occa- 
sio , faciendi  quasdam  observationes. 


quae  viam  ac  modum,  quem  natura  se- 
quitur iu  processu  illo  instituendo,  cla- 
riorem reddant.  Itaque  apud  animum 
constitui  meum,  eas  in  ordinem  redigere, 
et  cum  iis  phaenomenis,  quae  aliis  claris 
viris  in  redintegrationis  partium  humani 
corporis  destructarum  aut  deperditarum 
opere  scrutando  obvenerunt,  comparare, 
atque  sic  forte  aliquid  ad  hanc  oecono- 
miae animalis  partem  illustrandam  con- 
ferre. Quum  autem  temporis,  quod  mihi 
ad  hunc  libellum  concipiendum  fuit  con- 
cessum , brevitas  haud  permiserit , ut 
omnia,  quae  circa  hanc  rem  aut  ipse  ob- 
servaveram, aut  ex  clarissimorum  medi- 
corum scriptis  collegeram  , in  chartas 
coniicerem,  hac  opportunitate  primam 
tantum  particulam  meae  commentationis 
de  vi  naturae  medicatrice  in  forman- 
dis cicatricibus  lectoribus  offero,  eosque 
simul  vehementer  cupio  rogatos , ut  mi- 
tem de  hoc  iuvenili  labore  sententiam 
dicant,  meisque  conatibus  laveant. 


INTRODUCTIO. 


^Quaerentibus  nobis,  cuius  viri  ingenio  ultimum 
totius,  quod  medico  impositum  est,  muneris, 
sive  artis  salutaris  finem  cognoverimus,  non  de- 
erunt, qui  nos  ad  classicos  Hippocratis,  Galeni, 
Boerhaavii,  Swietenii,  Cullenii,  aliorumque  ce- 
lebrium doctorum  libros  amandent,  quem  quis, 
que  veluti  theoriae  alicuius  auctorem  et  inven- 
torem sequitur,  in  medium  producant,  euni- 
que  primum  arti  medicae  posuisse  fundamen- 
tum, statuant.  Hinc,  si  fides  haberi  his  de- 
beat, magna  profecto  heroum  vis  praesto  erit, 
qui  liacce  corona  se  dignos  censeant,  et  vetu- 
storum temporum  instituta  in  memoriam  nohis 
revocent.  Adeas  Empiricos:  cum  plurima  ce- 
remoniarum veneratione  effulgens  e sacro  nimbo 
celebrabunt  Arcanum  , et  ad  coelum  efferent, 
parumque  solliciti  de  ratione,  qua  abditam  il- 
lud efficaciam  exserat , suam  quisque  gloriolam 
obtrudent  discipulo.  Neque  solum  a se  invicem 
valde  recedunt  variae  medicorum  inde  a primis 
temporibus  prolatae  opiniones  , sed  non  raro 

recta  linea  sibi  sunt  oppositae.  Neque  in  eo 
vertitur  cardo  discriminis , quod  diversis  eadem 
in  re  utuntur  verbis , quod  easdem  notiones 
variis  quasi  formis  induunt,  sed  persaepe  ipsae 
discrepant  eorum  sententiae.  Alter  quod  ve- 
rissimum esse  autumat,  adeoque  demonstrasse 
sibi  videtur,  ecce  id  ipsum  pernegat  alter  et 
confutat,  aut,  quam  curandi  rationem  alter  sa- 
lutiferam adseverat,  eam  alter  tanquam  perni- 
ciosam et  exitiabilem  damnat  *,  nec  defuere, 
qui  methodum  medendi  aliquam , smgulumve 
remedium  velut  mortiferum  notarent,  cuius  vir- 
tutem paucos  ante  annos  immensis  laudibus  ex- 
tulissent. At  vero  unde  repetendae  sunt  hae 
in  ferendis  super  bis  rebus  indiciis  aberratio- 
nes, quibus  effectum  est,  ut  iustis  pariter  at- 
que iniustis  premeretur  ars  nostra  criminationi- 
bus? Praeter  communes  illas  causas,  quae  sitae 
sunt  in  perpetua  placitorum  philosophicorum 
mutabilitate  et  in  manca  naturae  humanae  cogni- 
tione , hoc  potissimum  videtur  in  culpa  esse, 
quod  deest  scientiae  medicae  summum  aliquod 
et  universale  principium,  aut  stabile  quoddam 
theorema,  quo  non  solum  ostendatur,  posse, 
quae  turbata  sint  in  organismo  vivo  , ad  ordi- 
nem revocari,  sed  etiam , qua  sit  utendum  in 
singulis  ratione  , necessaria  quadam  consecu- 
tione deducatur , ut  clarissime  iam  pateat, 
quam  arctis  vinculis  cohaereant  singula  dogmata 


cum  summo  iiio , coque  verissimo  principio; 
Sed  qui  secum  reputaverit,  non,  quae  sit  sin- 
gulis hominibus  cognitio  universae  rei  medi- 
cae , sed  totius  generis  humani  scientia  de 
universo,  quam  sit  angustis  circumscripta  fini- 
bus, nae  ille  desperabit,  posse  unquam  ad  ex- 
celsum illud  fastigium  pervenire  mortalium 
imbecillitatem.  Illuc  unica  via  ducit,  sed  im- 
mensa, diligentissima  scilicet  virium  naturae 
observatio  et  perscrutatio.  Atque  hoc  modo 
iam  responsum  ex  parte  est  ad  quaestionem 
nostram*,  illi  enim  ars  medica  firmiora , quibus 
gaudet,  principia  debet,  ea  sola  inde  a primor- 
diis rerum  usque  ad  haec  tempora  auxiliorum 
nobis  copiam  praebuit,  quibus  restituere  pos- 
semus turbatum  organismum,  ea  est  medico- 
rum dea,  quae,  recludens  abdita  naturae,  vo- 
tivas illas  veterum  tabulas  consecrabat,  aureis 
literis  inscriptas,  in  templisque  suspensas,  quae 
gloriam  numinis  celebrarent. 

Religiosa  naturae  observatio  certam  suppe- 
ditabat cognitionem;  illa  nixus  parens  ille  do- 
ctrinae medicae  tanquam  ultimum  dogma  pro- 
posuit: „ naturam  curare  morbos.  “ Is  iara 
statuit,  in  corpore  «animali  vivo  peculiarem  ad- 
esse vim  (ivoQfiwv') , quae  plurimum  valeret  in 
morbis,  et  in  omnibus  organismi  laesionibus, 
pugnansque  quasi  cum  illata  in  hanc  vel  illam 
partem  nocente  potentia,  aut  vinceret,  aut  op- 

jn  lineretur,  cuiusque  efficacia  id,  quod  a uatura 
recedebat,  in  normalem  statum  restitueretur, 
atque  in  ordinem  denuo  redigeretur.  Hoc  Hip- 
pocratis enormon,  nomine  tantum  varie  mu- 
tato , omnia  omnium  temporum  systemata  ad 
nostram  usque  aetatem  retinuerunt ; intacta 
quippe  mansit  ipsa  notio,  utut  varii  vario  modo 
de  eo  in  scriptis  suis  retulerunt.  Nunc  qui- 
dem, cum  de  ea  virtute  nobis  sermo  est,  salu- 
brem organismi  vim  eam  adpellamus,  aut  alio 
fortasse  verbo  utimur,  ex  philosophia,  quam 
dicunt,  naturae,  repetito.  Vetustissima  igitur 
est  in  arte  nostra  observatio,  corpus  animale, 
si  qua’ eius  pars  ex  aliqua  causa  laedatur,  in- 
sitam quandam  vim  exserere,  quae  damnum  ita 
illatum  aut  plane  e medio  tollat,  aut  certe  cor- 
pus in  normalem  statum  redigat,  veluli  ex  adyto 
integritatem  corporis  et  incolumitatem  custo- 
diens, cuius  effectum  quidem  et  finem,  uti  su- 
pra diximus,  observare  possunt  mortales,  cuius 
autem  naturam  humanae  mentis  acies  nunquam 
perspiciet.  Et  quamvis  Helmontii,  aliorumque 
clarorum  virorum  ingeniosa  illa  sententia,  se- 
cundum quam  numini  cuidam  ignoto  tribuitur 
mira  haec  efficacia,  magis  poetici  figmenti  cha- 
racterem prae  se  ferat,  quam  philosophicae  se- 
veritatis speciem,  tamen  non  raro  eo  adduci- 
mur, ut  credamus,  occultum  quendam  Genium 
divinam  suam  vim  diffundere  per  totum  corpus 


humanum,  ei  quae  a norma  aberrant,  iu  ordi- 
nem restituere.  Salutifera  haecce  virtus  a non- 
tiuiJis  appellata  est  vis  medie atrix  naturae, 
quod  nomen  nos  quoque  retinebimus;  videtur 
enim  aptissimum  esse,  cum,  ut  diximus,  pror- 
sus lateat  ipsa  illius  natura,  et  cum  semper  eam 
mederi  turbationibus  organismi  videamus.  lam 
dabimus  operam,  ut,  experientia  nixi,  qua- 
lem praebet  diligens  observatio,  exponamus, 
qua  ratione  in  singulis  partibus  et  systematibus 
organismi  vis  illa  se  prodat.  Hoc  modo  in  an- 
tecessum monere  nobis  liceat , pro  tentamine 
tantum  habendam  esse  hanc  dissertationem. 
Etenim  cum  semper  in  actione  versetur  ipsa 
haec  vis,  quae  inde  a primo  statu  pathologico 
corporis  humani  se  exseruerit,  tamen  innume- 
ris scriptorum  placitis  effectum  est,  ut  nostra 
doctrina  peculiarem,  pleuamque  illius  descri- 
ptionem non  praebeat,  nec,  nisi  dum  colligun- 
tur, atque  inter  se  comparantur  , quae  acute 
observafa  sunt  a singulis,  exstrui  possint  con- 
tinui quasi  gradus  variorum  eius  effectuum  in 
singulis  humani  corporis  compagibus. 

§.  I. 

Proprium  videtur  humanae  menti , ut,  qviae- 
cunque  observaverit  phaenomena , ex  primo 
fonte  studeat  repetere,  etiamsi  facile  praevi- 
deat , paene  nunquam  id  successurum  esse. 

Neque  deterret  aoimum  insignis  conieclurarum 
numerus,  quae  oblivioni  iam  diu  traditae  sunt, 
dum  scrutandi  velut  oestro  percitus  opiniones 
opinionibus  superstruit , donec  una  observatio 
eversa  praecipiti  ruina  totam  traliat  molem. 
Uti  enim  Physiologi  vitae  animalis  phaenome- 
norum , Psychici  vis  psychicae  inprimis  ratio- 
nem habent,  ita  Physici  naturam  construere, 
i.  e.  phaenomena  eius  immutabili  et  necessaria 
consecutione  a summa  quadam  et  in  se  stabili 
causa  deducere,  conantur.  Sed  iis  nil  conces- 
sum est,  praeter  conamen , et  mille  ibi  errori- 
bus implicatam  , ad  incredibilem  opinionum» 
iudiciorumquc  vanitatem  delapsam  videmus  hu- 
manam mentem.  Imo  nonnulli  fastu  et  inso- 
lentia elati  , nec  dubitantes,  quin  summam, 
quam  diximus,  caussam  penitus  perspexerint, 
coniecturas  pro  certis  iudiciis  omnibus  obtru- 
dent, uti  Vindobonensem  quendam  medicum, 
quum  discipulum  iussisset  de  vulnere,  ex  morsu 
canis  orto,  disserere,  et  cum  ei  non  satisfecis- 
set modi,  latitudinis,  altitudinis,  situs,  com- 
plicationis cet.  relatio , iratum  exclamasse , au- 
divimus: „Quid  plura,  in  tempore  et  spatio 
momordit  canis. a Ceterum  studium  lioc,  si- 
mul cum  genere  humano  natum,  rationem  tan- 
tum variis  temporibus  mutavit,  qua  lentabatur 
illa  constructio,  quae  intimam  postulat  nexus 
illius  intelligentiam  , qui  omnia  organismi 

phaenomena,  arcto  caussarum,  effeciorumque 
vinculo,  summis  adiungit  principiis. 

Hoc  in  genere  summa  admiratione  com- 
movetur animus  noster,  et  quosdam  quasi  sti- 
mulos scrutandi  ei  subdit,  si  videmus  — (ea 
enim  hic  potissimum  considero  vis  naturae  me- 
dicatricis  effecta , quae  in  conspectu  posita  ac- 
curatissime possunt  observari)  — • gravissimas 
organismi  turbationes  sine  ope  nostra,  ad  nor- 
mam redigi,  et  partes  a corpore  separatas  non 
solum  ipsi  adiungi  iterum  *),  sed  etiam  denuo 
restitui,  dum  succrescere  videmus  epidermidem, 
crines,  ungues,  dentes  etc.  Imo  Jac.  Hor- 
stius  **),  oculatus  testis,  refert,  puerum  septen- 
nem linguam,  per  variolas  ad  radicem  usque  sen- 
sim sensimque  destructam,  penitus  recuperasse 
etc.  Multa  talia  non  minorem  animi  attentio- 
nem excitantia  narrari  possent  de  vi  naturae 
medicatrice,  sed,  vel  unum  penetrare  dum  cupit 
animus  noster , frangitur,  ut  est  apud  poetam, 
mortalis  mucro,  glacies  ceu  futilis , ictu- 
Verum  etiamsi  observatio  tantum,  non  ex- 
plicatio , effectorum  concessa  nobis  est , tamen 

*)  Vid.  Carpue , Geschichte  zweier  gelungener 
Falle,  wo  der  Verlust  der  Nase  aus  der  Stirnhaut  er- 
setzt  vvulde.  A.  d.  Engl.  v.  Michaelis.  Berlin  1817.  — - 

**)  Vid.  Trillcr  et  Zopf  diss.  de  mira  naturae 
soler tia  in  reparandis  damnis  corp,  animato  illatis. 
Vitcb.  1766. 

satis  amplus  aperitur  campus;  si  diffusas  per 
organismum  vivum  vires  contemplamur,  quae 
potentiam,  extra  nos  positam,  propellere  stu- 
dent. Iam  vero  plurimae  nos  docent  observa- 
tiones, et  ipsa  etiam  analogia  convincimur,  eas- 
dem vires,  quibus  ad  conservandum  et  nu- 
triendum corpus  humanum  utitur  natura,  itidem, 
si  quid  turbatum  sit,  efficaciam  suam  exserere. 
Principem  hic  locum  obtinet  systema  vasorum; 
sed  facile  intelligitur , non  fufficere  consue- 
tas eius,  quae  in  statu  normali  locum  habent, 
functiones  ad  perturbationes  organismi  com- 
ponendas; sed,  qui  in  eo  conspiciuntur  nisus, 
maiorem  quandam  et  insolitam  prodere  debere 
concitationem , de  qua  deinceps  fusius  sumus 
dicturi.  Praecipuam  et  praevalentem  partem 
systematis  vasorum  sistunt  arteriae,  quae  pluri- 
mis, iisque  organismo  animali  maxime  neces- 
sariis, funguntur  muneribus.  Eae  igitur  pro 
communibus  organis  eorum , de  quibus  loqui- 
mur, effectorum  haberi  possunt,  cum  ab  ipsa- 
rum functionibus  secunda  seu  adversa  corporis 
valetudo  pendcat;  hiuc,  manifestis  eam  signis 
prodentes,  opportunitatem  eiusdem  cognoscen- 
dae nobis  praebent.  Neque  ulla  est  in  com- 
page hac  animali  functio  ad  nutriti onem  seu  ad 
secretionem  apta,  quam  systema  vasorum  non 
perficiat.  Ceterum  satis  est  confirmatum , sola 
arteriarum  ope  novas  partes  procreari,  eaque 


ipsa  vasa  amissam  materiam  aegro  seu  sano 
corpori  reddere.  Neque  exigua  est  systematis 
lymphatici  efficacia,  tam  ia  naturali  corporis 
statu,  quam  ia  morbis.  Multae  huius  systema- 
tis functiones  oppositae  quidem  videntur  fun- 
ctionibus arteriarum,  sed  revera  utriusque  ge- 
neris vasa  ad  eundem  finem  tendunt.  Contra 
venarum  efficacia  minoris  momenti  est,  earum- 
que  is  potissimum  usus  est,  ut  sanguinem  ad 
cor  reducant. 

Insignis  haec  systematis  vasorum  praestantia 
effecit,  utPhysiologi  nonnulli  peculiarem  quan- 
dam  sanguini  vim,  vitamque  a reliquo  organismo 
secretam  tribuerent.  Agmen  illorum  sine  du- 
hio  ducit' egregius  Humerus,  qui  dicit* *):  „rai- 
ror  quodammodo,  quod  non  dudiwn  Physio- 
logi  et  Pathologi  inciderunt  in  hanc  opinionem, 
vitam  inesse  sanguini,  qui  tamen  ad  omnia  eius 
phaenomena  in  morbis  quam  maxime  attenti 
fuerunt,*  et  fere  semper  a vi  solidarum  partium, 
in  mortuum  hunc  liquorem  translata,  dedu- 
xerunt haec  phaenomena.  Sed  nimia,  puto, 
dignitas  hoc  modo  solidis  partibus  additur, 
fluidis  demitur.  Quae  omnia  si  consideraveri- 
mus, haud  difficulter  intelligemus  sententiam, 
sanguinem  propria  quadam  vi  gaudere*,  qua 

• 

*)  Vid.  I.  Hunters  Versuche  ub.  d.Blut,  dieEnt- 
ziinduhg,  und  d.  Schusswundcn.  A.  d.  Engl.  5 Bde. 
Leipzig  1797.  Tom.  1.  pag,  171. 

semel  perspecta,  contrariam  vix  cogitari  poterit; 
modo  perpenderimus,  omnes  partes  solidas 
ex  sanguine  formari,  sanguinem  augendi  nu- 
triendique  corporis  materiam  praebere , ideo- 
que,  ni  propriam  habeat  vitam,  accipere  eam 
debere  in  formatione  ipsa.  Nam  nemo  nega- 
bit, solidas  partes  semel  formatas  vita  frui ; si- 
quidem cogitare  vitam  solemus  arctissime  eon- 
iunctam  cum  corporibus  organicis , maximeque 
iis,  quae  oculis  nostris  subiiciuntur , sic  , ut  no- 
vam quasi  viam  intrare  debeat  mens,  quando 
perspicere  lentet,  vitam  ab  organismo  optime 
posse  separari. <c  Aliis  de  viribus,  quae  simul 
medicatricem  naturae  efficaciam  adiuvaut , ut- 
pote  de  contra ctilitate  cett.  disserendi  opportuni- 
tas deinceps  se  nobis  praebebit. 

§.  ii. 

Jam  vero  nimis  extendendi  essent  huius 
scriptionis  termini,  si  quaecunque  medicatrix 
naturae  vis  efficiat,  persequi  vellemus  in  om- 
nibus organismi  perturbationibus,  praesertim 
quum  simul  cum  mollitie  hominum,  in  dies  ma- 
gis magisque  gliscente,  nosologiae  quoque  am- 
bitus. latissime  iam  sit  effusus.  Nec  leve  mu- 
nus in  se  reciperet,  qui  salubres  naturae  con- 
tentiones contra  vim  morborum,  corpus  afficien- 
tium, frequenti,  suenuaque  observatione  nixus, 
accurate  enumerare  conaretur,  cum  prorsus  in- 


cognita  nobis  sil  ipsa  operationum  illarum  in- 
doles, et  externis  tantum  phaenomenis  quasi 
superstructa  sint  iudicia  nostra  de  internis, 
quae  locum  habent , mutationibus.  Nobis  qui- 
dem observandi  satis  larga  facta  fuit  copia  non - 
nulla , sed  nondum  satis;  exploratae  sunt  istae 
observationes,  quibus  securi  insistere  aut  con- 
tinuam conclusionum  seriem  adnectere  possi- 
mus. Nos  hoc  loco  eas  tantum  pathologicas 
corporis  humani  affectiones;  amplectemur  et 
ad  illustrandam  medicatricem  naturae  vim  ad- 
hibebimus, quae  oriuntur  ex  solutione  unitatis 
partium  natura  coniunctarum,  et,  postquam 
depulsa  est  vis  nostro  infensa  organismo,  cica-< 
trice  finiuntur. 

Negari  quidem  haud  potest,  duplicis  generis 
esse  laesiones  organorum,  coniunctanunque 
cum  iis  partium;  at  vero  quamquam  non  di- 
versae naturae  vires  , sed  eaedem  in  actione  ver- 
santur, tamen  disciplinae  pathologicae  forma 
postulat,  ut  illae  a se  invicem  distinguantur. 
Ad  primam  igitur  laesionum,  quas  diximus, 
speciem  pertinent: 

I.  Laesiones  dynamicae , i.  e.  eae,  quibus 
non  subest  externa,  sive  extrinsecus  allata  causa, 
sed  quas  interna  quaedam  procreavit  afflictio, 
quemcunquc  tandem  fomitem  morbi  accuses, 
aut  acrimoniam,  aut  stheniam,  vel  hvpcrsthc- 
niam,  aut  statum  activum  vel  passivum,  aut 


arteriositatem , quam  dicunt,  nimis  irritatam, 
vel  venosilatem  depressam  cct.  Huic  speciei 
adnumerandae  sunt  v.  c.  variae  pauaritii,  abces- 
suum,  bubonumque  formae,  ulcera  item  inte- 
rioribus ex  causis  orta,  solutio  placeutae  ab  in- 
terno uteri  pariete,  varia  anevrismata  etc.  Altera 
species  complectitur: 

II.  Laesiones  mechanicas , quas  inferunt 
corpori  externae  sive  extrinsecus  allatae  causae, 
diversae  pro  diversis  casibus , dum  v.  g.  tun- 
dendo, premendo,  aut  cadendo  sibi  aliquis  labem 
induxit,  aut  per  instrumenta  etc.  malo  externo 
occasionem  praebuit.  Huc  perlinent  vuluera 
fere  omnia,  ossium  fracturae,  abscessus,  qui 
necessario  insequuntur  pressionem  vehementem, 
ulcera  per  sugillationem  , languente  resor- 
ptione, coorta  etc.  Sed  uti  morborum  divi- 
sio in  acutos  et  chronicos  admodum  vaga  est, 
ita  nec  nostra  laesionum  in  dynamicas  et  me- 
chanicas partitio  satis  est  firma.  Nam  saepe 
inter  se  confluunt  utriusque  fines,  cogimurque 
mixtum  quoddam  genus  constituere,  Medica- 
trix  quippe  naturae  vis,  ut  exemplum  addam, 
semper  ad  unius  cuiusque  aegroti  constitutionem 
accommodabitur  in  sanandis  vulneribus  iis, 
quae,  in  habitu  cachectico,  fere  transeunt  in 
ulcera , confuso  utroque  genere.  Sed  praeterea 
eo  iu primis  adducimur,  ut  mixtum  genus  con- 
stituamus, quod  prorsus  nonnunquam  ambigi- 


tur,  ulii  formae  aeceusendae  sint  laesiones 
quaedam,  ad  utramque  pari  iure  spectantes. 
Clarissima  liuius  rei  exempla  suppeditant  se- 
paratio ovi  ab  ovario  et  placentae  ab  in- 
terno uteri  pariete,  nonnullaeque  species  panari- 
tii  et  anevrisruatum.  Ceterum  patet  simul,  di- 
visionem, quam  proposui , non  attingere  ipsum 
caput  rei,  i.  e.  rationem , qua  medicatrix  naturae 
vis  utitur  in  reparandis  laesionibus,  quae  cica- 
trice finiuntur.  Iis  igitur,  qui  scepticos  agunt 
in  pathologia,  relinquamus,  ut  accuratius  sub- 
tiliora huius  rei  discrimina  persequantur*,  no- 
bis sufficiat  communem  proposuisse  regulam, 
ad  quam  organismi  laesiones  considerari  et  tra- 
ctari debent.  Sempcr  enim  causa  laesionis  modo 
celerius,  modo  tardius  sibi  accommodat  saluti-* 
feros  naturae  nisus.  Praeterea  vix  est,  quod 
moneamus  , nos  in  hoc  libello , in  quo  locuturi 
sumus  dc  effectibus  naturae  medicatric.is  vis, 
non  pro  fundamento  assumere  divisionem  adeo 
in  superficie  haerentem.  Ceterum  ad  eam  re- 
vertemur, ubi  de  singulis  cicatricum  formatio- 
nibus sermo  erit. 

5-  ni. 

Si  diximus  in  praecedentibus,  cicatricem 
esse  finem  sive  effectum  illius  nisus,  quo  stu- 
deat medicatrix  naturae  vis  laesionem  amovere 
in  organismo  nostro  productam  et  solutione 
continui  conspicuam,  nolumus  id  sic  intelligi, 


quasi  definitionem  proponere  voluissemus, 
quae  grave  ferat  iudicum  supercilium;  pe- 
riclitabimur potius,  aliquam  novam,  eamque 
naturae  rei  magis  convenientem  dare  notionem. 
Verum  enimvero  antequam  ad  opus  ipsum  nos 
accingamus,  confiteri  cogimur,  eam  quoque, 
quam  daturi  sumus,  non  amovendis  difficul- 
tatibus omnibus  plane  accommodatam  esse;  sed 
dubium  est,  an  unquam  in  exponenda  liac  re 
ad  eum,  ad  quem  tendimus,  possimus  pervenire 
finem,  quum  phaenomena,  quae  hic  se  prae- 
bent conspicienda,  a viribus  efficiantur  nobis 
prorsus  ignotis.  Neque  veteribus  ignotae 
fuisse  videntur  hae  quasi  symplegades,  quae  ne- 
que Iovis  columbis  incolumem  praebent  trans- 
itum; certe  non  memini,  me  apud  ullum  obser- 
vatorem huius  rei  definitionem  legere.  Cum 
autem  ad  anatomiam  patliologico-physiologicam, 
si  diligenter  rem  consideres , cicatrix  pertineat^ 
his  c doctrinis  depromere  conatus  sum  accura- 
tiorem notionem,  eaque  haec  est:  Cicatrix 

est  apparens  post  turbationem  organismi  per 
solutionem  continui  tela ? e Variis  elementis 
organicis  iterum  contexta , (cuius  generis  est 
tela  cellulosa,  tela  item  arteriarum,  venarum, 
ossium  etc.)  imminuta  sensibilitate  organica 
et  animali , itemque  minori  et  vix  perci- 
pienda contractilitate , atque  omnino  t etiam 
minori  vi  vitali  praedita. 


QuoJsi  fui le  videamur  quibusdam  obscure 
luculi  de  viribus  vitalibus,  sub  iineni  descri- 
ptionis, quam  daturi  sumus  de  liac  re,  nobis, 
quo  fines  curatius  constituantur,  ad  ea  usque 
corpora,  quae  prima  tantum  indolis  organicae 
vestigia  exhibent,  remeandum,  indeque  pro- 
cedendum ad  ea , quae  quam  perfectissima  gau- 
dent organismi  constructione.  In  inferioribus 
plantarum  generibus  vix  cognoscitur  verus  in- 
ternus motus;  crescunt  quippe  eae  tam  attra- 
ctione minimarum  particularum,  sibi  invicem 
adhaerescentium  , quam  vera  nutritione.  Ad 
perfectiora  plantarum  genera  si  respiciamus, 
videmus  agitatos  sine  fine  humores  in  plurimis 
vasis  capillaribus  fluentes  et  circulantes  , et, 
prouti  iusserunt  illae  vires,  a quibus  reguntur, 
in  diversissima  abeuntes  vel  educta  vel  pro- 
ducta. Sempiterna  haec  humorum  agitatio 
haud  subest  physicis  legibus,  sed  a vitalibus  tan- 
tum viribus  efficitur.  Omnibus  enim  plantae 
partibus  data  est  a natura  cum  facultas  illius 
irritamenti  percipiendi  , quod  humorum  in 
fibras  actione  se  exserit,  tum,  vi  quadam  occulta 
vixque  percipienda  , cursum  illorum  adiuvandi 
potestas,  quarum  facultatum  alteram  cum  Bi- 
chato  sensibilit citem  organicam , alteram  con~ 
tractilitatem  organicam  vix  percipiendam 


optimo  iure  vocare  possumus.  Eae  quippe 
non  solum  circulationem  regunt  vegetabilem, 
quae  Iere  respondet  circulationi  in  systemate 
vasorum  capillarium  animalis  corporis , sed 
etiam  secretionibus  plantarum  , resorptioni, 
transspirationi  cet.  prospiciunt.  Hinc  ab  omni- 
bus nobis  coucedelur  , in  cicatrice  formanda 
eas  tantum  organismi  functiones  deprehendi, 
quibus  plantas  antecellunt  animalia , propter 
maiorem,  qua  ea  gaudent,  vim  vitalem.  A plan- 
tis ad  animalia  si; transimus,  videmus  iis  novas, 
quas  iam  commemoravimus,  accedere  vires  vi- 
tales , dum  passim;  augetur  ab  infimis  animali- 
bus usque  ad  perfectiora  tam  sensibilitas , quam 
contractilitas  animalis.  Homo  autem  et,  quae 
proxime  ab  eo  absunt,  animalia  omnibus  sine 
dubio  vitalibus  pollent  facultatibus,  quae,  in- 
tegra corporis  valetudine,  plenam  vim  exserunt, 
perturbationibus  autem  quibusdam  excita- 
tis, una  alterave  ex  parte  debilitatae  appa- 
rent. Ita  in  cicatrice,  quam  solutio  conti- 
nui praecessit,  omnes  has  vires  imminutas  vi- 
demus , et  ad  inferiorem  vitae  organicae  gra- 
dum detrusas.  Ceterum  satis  coufirmalum  est 
et  dubitationis  omnis  expers  decretum:  om- 
nia phaenomena  physiologica  et  pathologica 
itidem  ad  has  facultates  referri  posse,  unde  ap- 
paret , nos  ad  illas  haud  iniuria  in  describenda 
cicatrice  respexisse. 

} v. 

Postquam  conati  sumus  notionem  consti- 
tuere cicatricis,  iam  transimus  ad  vires,  quae 
prae  celeris  manifeste  operantur  in  forman- 
da cicatrice.  Ex  iis,  quae  supra  diximus 
(§.  II.),  apparet  , systema  vasorum  summum 
hic  obtinere  locum.  Huius  igitur  functiones 
prorsus  necessariae  sunt  in  processu  illo,  quo 
cicatrix  gignitur.  Porro  arteriarum  systemate, 
eiusque  viribus  praecipue  utitur  natura  liac  in 
operatione*,  hinc  curatius  iam,  quae  ab  eo  ef- 
ficiantur, nobis  quaerendum  est.  Sed  quan- 
quam  negari  potest  a nemine,  sanguinem  esse 
magnum  illud  adminiculum,  quo  universa  per- 
ficiatur organismi  nutritio,  quum  auimalisatio- 
nis , ut  dicunt , officium  nonnisi  praeparans 
quaedam  operatio  haberi  debeat , qua  , quid- 
quid effectum  fuerit  proficui  et  corpori  fere 
utilis  , sanguini  tradatur  administrandum  et  ad 
conservationem  animalis  adhibendum,  tamen 
fatendum  nobis  est,  vires  eius,  quales  integro 
organismi  statu  cognoscimus,  non  suffecturas 
esse,  si  quid  ab  irrumpente  quadam  in  orga- 
nismum vi  externa  laesum  fuerit,  ad  removenda 
damna,  et  ad  restituendum  statum,  qui  pri- 
stino sit  similis.  Igitur  ipsa  nos  cogit  phae- 
nomenorum indoles,  ut  omnino  agilitatem  syste- 
matis vasorum  augeri  contendamus  in  forma- 
tione ^icatri^is ; cumque  in  hoc  actu  appareant 

symptomata  ruboris,  caloris  adaucti  J doloris 
et  tumoris,  quorum  mox  hoc,  mox  aliud  ma- 
gis praevalet,  statum  liuncce  dicimus,  secun- 
dum disciplinae  usum , inflammationem.  Ve- 
rum igitur,  proprium  atque  simul  efficacissi- 
mum  adminiculum  , quo  utitur  salubris  natu- 
rae vis  ad  hunc  processum  peragendum,  con- 
tinetur in  actione  systematis  vasorum  adaucta 
sive  inflammatione.  Sed  cum  diversissimis 
modis  hic  status  laesum  organon  adficiat,  sem- 
perque  certas  leges  sequatur,  non  possumus 
non  statuere  plures  inflammationis  gradus,  quos 
ut  assumamus  necesse  est,  si  accurate  et  distincte 
determinare  singula  , quae  usu  veniunt , veli- 
mus. Plures  autem  nuncupari  possunt  spe- 
cies inflammationis,  atque  si  nostrum  finem  spe- 
ctamus , tres  nobis  potissimum  sunt  memo- 
randae : 

I.  inflammatio  adhaesiva, 

II.  - suppurativa, 

IIL  - ulcerativa. 

Postulat  instituti  nostri  ratio , ut  inprimis  duas 
priores  species  studiose  persequamur,  a qui- 
bus omnium  maxime  pendeat  cicatricis  for- 
matio. 

§.  vi. 

• i • \ 

Si  contemplamur  phaenomena  topica  et 
communia,  quibus  inflammatio  se  prodit  in 


corpore,  primo  obtutu  fere  perturbamur  in- 
genti illa  et  infinita,  ut  videtur,  eorum  diversi- 
tate, quam  animadvertimus.  Sed  si  curatius 
rem  indagamus,  facile  perspiciemus,  tam  or- 
dinem , quem  sequuntur , quam  nexus  eorum 
inter  se,  optime  adslringi  posse  communi  nor- 
mae, et  opportunitatem  dare,  varias  consti- 
tuendi inflammationis  species,  quarum  una- 
quaeque phaenomena  praebeat,  quae  illi,  ei- 
que  soli,  conveniant.  Commemoratum  a me 
est  in  praecedentibus,  ruborem , dolorem , 
calorem  et  tumorem  esse  quatuor  propria  in- 
flammationis phaenomena,  omnibus  formis  il- 
lius status  communia;  quod  cum  ita  sit,  haud 
absonum  videtur  ab  instituto  nostro,  antequam 
ad  inflammationem  adhaesivam  accedamus,  de 
phaenomenis  hisce  nonnulla  praemittere. 

Rubor , quem  comitem  habet  inflamma- 
tio, gradu  differt,  prouti  plus  minusve  vehe- 
mens est  is  status,  aut  haec,  vel  illa  corporis 
pars  occupatur.  In  primis  inflammationis  sta- 
diis inde  haud  dubie  fit,  quod  magna  sangui- 
nis copia  impellitur  in  vasa  illius  partis  , quae 
iu flammatur.  Rubor  procreari  potest  per  di- 
latationem minorum  illorum  vasculorum,  quae, 
quam  diu  sanum  est  organon,  nonnisi  serum 
coutinere  solent.  Necesse  enim  est,  omnia 
vascula  serosa,  sive  capillaria,  antea  non  con- 
spicua, quae  rubefiunt  irruente  inflammatione, 

iani  adfuisse  ante  eius  invasionem.  Nam  intra 
brevissimum  temporis  spatium  provocari  solent 
omnes  inflammationis  gradus  a levi  usque  ad 
summum  ruborem,  qualis  efficitur  per  sangui- 
nis subfusionem,  seu,  ut  dicunt,  extravasationem. 
In  superficie  inflammatae  cuiusdam  partis  cer- 
nimus vasa  minora,  quae  oculorum  aciem  an- 
tea fugiebant,  ampliari*,  eaque  repente  rubra 
facta,  videntur  iam  ad  arteriosum  systema  perti- 
nere. Minora  vasa  sanguifera  extendi,  magis 
crescente  inflammatione  , et  alios  canales  in- 
super aptos  reddi , qui  sanguinem  in  se  reci- 
piant, eique  transitum  permittant,  inter  om- 
nes constat.  Quippe  non  solum  nudis  observa- 
torum oculis  haec  phaenomena  se  praebent  con- 
spicienda, sed  etiam  magis  innotescunt,  si  mi- 
croscopia adhibeantur,  aut  ceracea  materies  iis 
partibus  iniiciatur,  quae  mox  ante  mortem  in- 
flammatione aflectae  fuerant.  Egregia  hoc  in  ge- 
nere experimenta  instituit  Hunterus , quae  de- 
scripta in  libro  iam  laudato  sunt,  quaeque  hic 
conferri  merentur.  Possunt  quidem  singulae 
corporis  humani  partes  vel  fricando,  vel  per  sic- 
cas cucurbitulas,  aut  calidam  aquam  etc.  rubefieri, 
sed  hic  rubor,  utpote  breve  tantum  per  tempus 
durans,  nondum  efficit  inflammationem.  Potest 
autem  rubor  hoc  modo  provocatus  pro  initio 
haberi  illius  status;  nam  vi,  quae  ruborem 
excitavit,  non  remittente,  nec  crescente,  mox 


citius.  mox  tardius  orietur  status  inflammatorius. 
In  nonnullis  inflammationibus  rubor  similis 
est  colori  sanguinis  arteriarum,  in  aliis  magis 
obscurus  deprehenditur , in  aliis  tandem  pur- 
pureo - lividus  fere  est,  et  magis  minusve  ad 
colorem  venarum  sanguinis  accedit.  Neque 
enim  inutile  cuiquam  videri  potest,  varios  co- 
lorum gradus  respicere  in  inflammationibus, 
cum  ii  satis  certa  praebeant  indicia,  quibus  in- 
flammationum variae  species  a se  invicem 
queant  distingui. 

§•  VII. 

Praeterea  statuendum  etiam  est , dolorem 
in  parte  inflammata  excitatum  produci  a mu- 
tatione in  nervorum  statu  coorta,  qui  crescit 
a levissima  irritatione  usque  ad  summum  gra- 
dum. Non  potest  quidem  accurate  definiri, 
an  prius  oriatur  irritatio  illa  sensuum  , sive  do- 
lor, quam  adauctus  fuerit  sangdinis  in  partem, 
quae  inflammatur,  ingressus,  id  tamen  satis 
constat , sanguinis  maiori  influxu  admodum 
augeri  dolorem.  Et  procreari  quidem  is  vi- 
detur partim  nimia  vasorum  fibrarumque  ex- 
tensione, partim  pressione,  qua  nervi  partis  in- 
flammatae per  tumorem  affliguntur.  Non- 
nunquam  haud  leviter  eum  adaugent  singulae 
cordis  et  arteriarum  contractiones,  nec  non  ' 
extensiones,  quae  illis  respondent,  unde  dolor, 

qui  pulsans  adpellatur,  oritur.  Statuit  Hun- 
terus , arterias  in  inllammatione  non  eon- 
trahi  vi  sua  musculari ; nam  si  hoc  locum  ha- 
beret , futurum  esset,  ut  contractionis1  mo- 
mento vehementissimus  excitaretur  dolor,  qua- 
lis e.  g.  sentitur  tempore  insultus  rheumatici 
in  inflammatis  musculorum  fibris.  Praeterea 
notum  est,  partes,  quae,  dum  sanae  sint,  exi- 
guo gaudeant,  aut  plane  nullo  sensu  v.  c.  ten- 
dines, ligamenta,  cartilagines,  ossa  et  mem- 
branas , admodum  irritabiles  per  inflammatio- 
nem fieri.  Diversissimae  sunt  et  species  et  gra- 
dus doloris , qui  comitatur  varias  inflammationis 
formas.  Quandoque  continuus  est  eiusmodi  do- 
lor, nonnunquam  per  periodos  redit,  inter- 
dum acer  est,  aut  obtusus,  modo  pungens,  aut 
pruriens,  modo  emicans,  aut  pulsans  sentitur. 
Dolor,  alia  symptomata  communia  si  illi  ad- 
iunguntur,  ad  certissima,  quae  existuut,  indi- 
cia pertinet  inflammationis  in  interioribus  cor- 
poris partibus  coortae. 

$.  VIII. 

Calo?'  partis  inflammatae,  consuetam  tem- 
periem vere  excedens,  non  tantus  est,  ut 
clarissime  demonstravit  Hunterus  , quan- 
tum sensus  ope  percipere  nobis  videmur. 
Nunquam  enim  superatur  eo  sanguinis,  quem 
cor  continet , calor  , qui  , quatndiu  sanum 


e&t  corpus,  aequat  fere  ioo°  sec.  Fahrenheit., 
aduersa  autem  valetudine  accedeute,  iionnun- 
quam  attollitur  ad  io6° — -loy0.  Facile  ap- 
paret, partes,  quae  propius  absunt  a centro  cir- 
culationis sanguinis,  calidiores  esse,  quam  lon- 
gius ab  eo  remotas.  In  bis  igitur  magis  augeri 
poterit  calor  cum  inflammatione  coniunclus, 
quam  in  illis.  Hunterus,  uti  iam  commemo- 
ravi, primus  mutationem  temperiei  in  statu 
inflammatorio  ad  certas  mensuras  revocare 
lentavit  ope  experimentorum.  Excitavit  is  ar- 
tificiosam inflammationem  in  pectore  canis  et 
abdomine  atque  uteri  vagina  asinae,  neque  ta- 
men insignem  temperiei  mutationem  animad- 
vertit in  hisce  partibus.  In  aegroto,  cui  hydro- 
celen per  incisionem  curabat , manifestius  erat 
caloris  incrementum;  nam  tbermometrum , in 
tunicam  vaginalem  illatum , et  lateri  testiculi 
admotum,  temperiem  ostendit  nonnisi  92°,  altero 
autem  die,  postquam  exorta  erat  inflammatio, 
cum  inferretur  tbermometrum,  detegebatur, 
calorem  attigisse  98^-°.  Ipse  Hunterus  dicit, 
augmentum  bic  accessisse  6-|°,  sed  neque  hunc 
calorem  parem  sibi  visum  esse  calori  sangui- 
nis in  aegroti  corde  contenti;  et  quum  lioc  ex- 
perimentum aliquoties  repetiisset,  semper  idem 
observavit.  Ceterum  in  institutis  ab  Huntero 
experimentis  mane  plerumque  minor,  quam 
vespere,  calor  animadvertebatur.  Porro 


cum 


cognoscere  studuisset,  an  illa  animalia,  quo- 
rum calor  naturalis  fere  respondet  atmosphae- 
rico  calori,  postquam  vulnerata  essent,  magis 
incalescerent,  ranas,  bufones,  cochleasque  ele- 
git, quarum  internas  cavitates  aperuit,  illato- 
que  in  eas  diversis  temporibus  thermometro 
lentavit;  cumque  naturalis  horum  animalium 
calor  pendeat  ab  atmosphaerae  calore , sin- 
gulis in  experimentis  externi  aeris  temperiem 
cum  eo  comparavit*  Iamque  in  cute  abdominis 
ranae  et  bufonis,  quorum  naturalem  calorem, 
adhibito  ad  regionem  ventriculi  thermometro, 
exploraverat,  incisionem  fecit , quae  excipiendo 
thermometri  globulo  sufficeret,  eamque  aper- 
tam tenebat  ope  turundarum. 

Calor  atmosphaerae  aequabat  . . 56° 

Calor  ventriculi  amborum  animalium  4o° 

'Calor  sub  cute  abdominis,  . . . 4o° 

Calor  atmosphaerae,  ranae,  bufonis,  abdominis. 

• ■ ■■  »—  y 1 w . ) 

sub  cute 

• % ' 

Hora  dimidia  post  factam 


incisionem 

55°. 

4o 

•% 

C 

O 

O 

O 

O 

hora  14  post 

35°. 

^9 

?.  59».  39» 

hora  5^  post 

35°, 

^9 

39'. 

^9° 

Dein  cavitatem  abdominis 

aperuit,  vuluusque 

per  turundas  retinuit  patulum*. 

Calor  atmosph,,  ranae,  bufonis,  in  regione  ab- 

« a > dominis. 

in  cavitate  ab- 
dominis. 


ab  initio 

36°. 

o 

o 

4o°. 

4o 

hora  1-5- post 

36  °. 

3g°. 

3g°, 

39 

hora  4-§-  post 

Ol 

co 

o 

3g°, 

39°. 

39.' 

Hoc  in  experimento  pars  ovarii  sinistri  pro- 
lapsa erat  per  vulnus,  cpiae  naturalem  speciem 

et  colorem  prae  se  ferebat. 

Calor  atmosph.  ran.bufon.  region.  abdominis, 
novem  horis  post  58°  58°  58°  38°' 
horis  20-|  post  35°  35°  35°  55° 

Plura  iam  vasa  ostendebat  prolapsa  ovarii 
pars  et  tota  rubebat.  Reposita  est  in  cavitatem 
abdominis. 

Calor  atmosph.  rau.  bufon.  region.  abdom. 
post  horas  24  32°  32°  52°  32° 

Eodem  modo  adhibitae  ad  facienda  peri- 
cula cochleae,  hirudines,  lumbricique  decretum 
hoc  confirmarunt  j calorem  que  inflammatorium 
non  excedere  calorem  naturalem  > clare  do- 
cuerunt. Omnes  propemodum.  pathologi  nunc 
putant , hanc  temperiei  mutationem  effici  ab  ad- 
aucto sanguinis  in  partem  inflammatam  influxu. 
Ceterum  nexa  videtur  cum  hocce  coloris  in- 
cremento in  parte  inflammata  siccitas  a defectu 
transspirationis  producta , quem  cutis  prae  se 
fert  j saepe  enim  videmus  in  reliquis  partibus. 


transpiratione  rite  gaudentibus,  singula  inflam- 
matione correpta  loca  plane  sicca,  calidaque, 
imminuta  demum  inflammatione  humectari. 

$.  IX. 

Tumor  cum  inflammatione  coniunctus  plus 
minus  ve  tensus  esse  solet;  in  prioribus  stadiis 
procreatus  ille  videtur  nonnisi  ab  insolito  san- 
guinis influxu  pendere,  neque  tamen  per  hunc 
solum  admodum 'potest  augeri.  Sed  ubi  in- 
crescit inflammatio,  magna  lymphae  copia  ef- 
fundi solet  in  intervalla  telae  cellulosae  iis  in 
partibus,  quae  vicinae  sunt  sedi  inflammatio- 
nis. Ea  tumorem  quendam  excitat,  in  quo 
fovea  relinquitur,  si  digito  pressus  is  fuerit, 
et  qui  oedematis  nomifie  ab  aliis  tumoribus 
distinguitur.  Interdum,  admodum  valida  in- 
flammatione, rubent,  qui  effunduntur  humo- 
res. Rarius  vero  accidit,  ut  loco  eiusmodi 
humoris  affluat  lympha  coagulabilis , sive  fibrosa, 
quam  vocant,  sanguinis  materia.  Hoc  si  fit, 
solet  oedema  superstes  esse,  quanquam,  dissi- 
patis omnibus  reliquis  inflammationis  signis, 
haud  raro  totam  per  vitam  locum  obtinet.  Vi- 
dentur igitur  effici  tumor  et  tensio  partim  a va- 
sis inflammatis,  sanguine  praeter  consuetudinem 
turgescentibus,  partim  et  praecipue,  a lympha, 
aliisque  tumoribus  in  propinquas  telae  cellulo- 
sae regiones  effusis.  Tumoris  magnitudo  et  am- 

bitus,  ad  quem  ille  durante  i ullam  mati  one  exten- 
ditur, ex  parte  pendet  a laesionis  vehementia  j 
sed  fortasse  magis  adhuc  a structura  partium  , in 
quibus  oritur.  Monendum  porro  est,  paene  om- 
nes corporis  partes  ab  initio  inflammationis  du- 
riores esse,  quam  in  normali  statu  sunt.  Cete- 
rum singularem  tumoris  speciem  commemorat 
Thomsonus  *)  , quae  nonnunquam  existit  in  in- 
flammatione cutis  aut  telae  cellulosae,  ubi  fere 
osseam  duritiem  adipiscuntur  illae  partes,  quam 
retinent  nonnunquam,  postquam  omnia  cetera 
symptomata  evanuerunt.  Bis  vidit  hic  observa- 
tor inflammata  hoc  modo  per  laesionem  ex- 
ternam communia  articuli  poplitis  integumenta, 
et  alio  in  aegroto  eandem  duri  oedematis  spe- 
ciem, cuius  caussa  latebat,  in  cute,  quae  in 
fronte  et  a latere  pecius  ambit.  Omnes  huius 
generis  morbosae  affectiones,  quas  observare 
ei  contigit,  post  paucas  'hebdomades  sponte 
evanuerunt.  Coniicit  ille,  ab  exsudata  lym- 
pha coagulabili  eas  procreatas  esse. 

§.  X. 

Iam  cum  munere,  de  symptomatibus  inflam- 
mationis nonnulla  commemorandi,  sim' perfun- 
ctus, non  alienum  puto  ab  hoc  loco,  de  iam 


*)  Thomson  de  inflammatione,  ex  angi,  versum 
ed.  P.  Krukenberg  Hal.  1820.  Tom.  I.  Pag.  76. 


enumeratis  inflammationis  speciebus  curatius 
disserere.  Saepius  videmus  , orta  continui  so- 
lutione, coniunctionem  separatarum  a se  invi- 
cem p antium  eo  tantum  perfici,  quod  sibi 
margines  vulneris  admoventur;  contra  iri  vul- 
neribus, ubi  discissa  superficies  admodum  la- 
cerata est  sive  contusa,  aut  ubi  margines,  quia 
retracta  aut  perdita  est  ex  parte  substantia,  sibi 
non  possunt  adhiberi , sanationem  longe  esse 
lentiorem,  incertiorem  et  multo  pluribus  im- 
plicatam difficultatibus.  Diversitates  illas  in 
restituendo  partium  solutarum  continuo , iam 
vetustissimi  doctrinae  nostrae  scriptores  variis 
nominibus  sive  terminis  technicis  distinxerunt. 
Reunionem  per  primam  intentionem  Galenus 
eam  vulnerum  sanationem  dixit,  qua  admoti 
sibi  invicem  vulneris  margines  celerrime  in 

U 

unum  iterum  coalescunt:  salubre  hoc  naturae 
effectum  a recentioribus  sanatio  per  cohae- 
sionem  solet  appellari.  Sanationis  autem  per 
secundam  intentionem  nomine  si  utitur  Gale- 
nus, illum  significare  vult  phaenomenorum 
complexum,  quae  in  tardioribus  vulnerum  cu- 
rationibus observautur,  ubi  diutius  patent  mar- 
gines. Haec  phaenomena  a recentioribus  sana- 
tio per  granulationem  dicuutur.  Ubi  enim  in 
sanando  vulnere  non  tentata  est  unio  per  ad- 
haesionem, aut  ubi  frustaneum  fuit  hoc  ten- 
tamen , sanationem  natura  efficit  per  lentiorem 

illam  et  implicatiorem  operationem,  quae  nunc 
quidem  ad  pellatur  processus  per  granulationem, 
a Galeno  autem,  uti  iam  commemoravimus,  dici- 
tur reunio  per  secundam  intentionem.  Veteres 
nonnulli  scriptores,  syssarcoseos  sive  concarnati- 
onis nomine  utebantur,  quod  minus  fortasse 
vituperandum  est,  quam  granulationis  vox,  quae 
unum  tantum  stadium  huius  unionis,  si  seve- 
rius rem  explores,  significat,  ideoque  non  bene 
de  tota  reuuione  potest  usurpari.  In  reunione 
per  secundam  intentionem  magis  intumescunt 
et  inflammantur  margines  vulneris,  quam  in 
sola  coliaesione,  sed  hic  quoque,  ut  illic,  lym- 
pha coagulabilis  sive  organica  separatas  inter 
superficies  spatium  implet.  Mox  a vasis  pene- 
tratur sanguiferis,  et  viva  redditur  materia 
non  aliter,  quam  illa,  qua  in  cohaesionis  opere 
dissolutae  coniungUntur  partes.  Hactenus  ae- 
quales sibi  sunt  hae  reunionis  species,  sed  mox, 
postquam  formata  est  in  aperta  nudaque  vul- 
neris superficie  ex  lympha  coagulabili  carnosa 
substantia,  in  / eadem  superficie  excernitur 
magna  puris  copia.  Humor  iste , ut  ipsa  lym- 
pha coagulabilis,  procreatur  per  mutatam  ac- 
tionem vasorum  capillarium  in  ipsa  vulneris 
superficie  sitorum.  Ea  enim  iam  non  circu- 
lationi, sed  secretioni  videntur  inservire.  Ope- 
ratio illa,  jper  quam  pus  efficitur,  nunc  adpel- 
latur  suppuratio , a veteribus  dicebatur  digestio. 


Sed  quanquam  hon  ignota  fuere  medicis 
omnium  temporum  manifestiora  phaenomena, 
quae  in  hoc  reunionis  opere , tam  per  pri- 
mam, quam  per  secundam  inflammationem  se 
produnt , et  egregia  illa  subsidia , quae  inde 
peti  possunt  ad  artem  salutarem  cum  maiori  fru- 
ctu exercendam,  tamen  nuperrime  demum  acrius 
inquirere  coeperunt  eruditi  viri  in  diversa,  ea- 
que  plus  minusve  complicata  huius  functionis 
phaenomena,  clariusque,  quam  a scriptoribus 
priorum  temporum  factum  fuit,  simplicia  illa 
adminicula  enumerare,  quorum  ope  natura  ad 
saluberrimum , quo  tendit , finem  perveniat. 
Primus  hanc  viam  aperuit  Hunterus,  cui  mag- 
nam eorum  partem  debemus , quae  de  opera- 
tionibus cohaesionis  et  granulationis  innotuerunt. 

§.  XI. 

Cohaesionis  $ive  reunionis  per  primam  in- 
tentionem operatio  per  omnia  decursus  stadia 
adiunctam  sibi  habet  minorem  maioremve  in- 
flammationem, quae  conspicua  est  insigni  ru- 
bore, dolore,  calore  et  tumore  organi , quod 
laesum  est,  a qua  febris  quoque,  pro  sede,  na- 
tura et  i vehementia  inflammationis  modo  le- 
vior modo  gravior,  nunquam  abest.  Igitur  vo- 
cabulum inflammatio  , eo  certe  sensu , quo 
Hunc  usurpari  solet,  communis  tantum  est  vox, 
quae  symptomatum  modo  enumeratorum  com- 
plexum indicat  maguumque  comprehendit  phae- 


nomenorum  pathologicorum  numerum , quae 
quanquam  nonnulla  habent  inter  se  commu- 
nia , tamen  certis  indiciis  sive  characteribus  di- 
stincta sunt , ut  in  plures  morborum  inflamma- 
toriorum formas  ea  distribuere  possimus.  Co- 
haesio  et  dispositio  vulneris  ad  eam  subeundam, 
saepe  in  organis  laesis  statim  ah  initio  inflam- 
mationis apparet,  per  omnia  decursus  stadia  ei 
adiuncta  est,  nec  raro  terminat  inflammatio-* 
nem.  Frequens  duorum  istorum  statuum  sive 
operationum  coniunctio,  communes  eorum  et 
nisus,  et  singularia  effecta,  primum  permove- 
runt Hunterum,  ut  inflammationis  adhaesivae 
nomine  hac  in  re  uteretur.  Operationes  adhae- 
sionis, suppurationis  et  exulcerationis,  in  om- 
nibus decursus  stadiis  adiunsruntur  inflamma- 

u 

tioni , satisque  discrepantibus  phaenomenis  ab 
illis  sunt  distinctae,  ut  peculiarem  propriam- 
que  contemplationem  exigant.  Quanquam  ne* 
gari  non  potest , cohaesionem  quodammodo 
tunc  quoque  locum  habere,  cum  per  resolu- 
tionem finitur  inflammatio,  neque  abesse,  ubi 
suppurationis  sive  exulcerationis  ope  vsistitur 
inflammatio ; eaque  quasi  terminos  ponere 
videtur  his  operationibus.  Sed  phaenomena  et 
effecta,  quae  se  offerunt  oculis  nostris  in  illo 
statu  , simpliciora  sunt , et  graviora,  quam  illa, 
quae  videmus  in  suppurationis  et  cxulperatio- 
nis  processu. 


§.  XII. 

Vera  inflammatio,  quae  vasorum  (ut  supra 
VI.  commemoravi)  adaucta  nititur  agitatione, 
sedem  suam , quaecunque  tandem  sit  illa  agi- 
tatio, inprimis  habere  videtur  in  minutissimis 
vasculis.  Saepe  enim  exiguo  tantum  spatio  ea 
continetur,  cui  nonnisi  minima  Vasa,  quae  di- 
cuntur capillaria,  inesse  possunt.  Prima  va- 
sorum actio,  admoto  quodam  irritamento,  ei 
est  similis,  quae  locum  habet,  cum  aliquis  ex 
causa  quadam  erubescit,  et  conspicua  fit  ex- 
tensione tantum  sive  tumore  modum  excedente. 

• • 

Hoc  variis  in  locis  animadvertimus.  Lenis 
frictio  cutis  et  medicamenta  leniter  irritantia 
idem  phaenomenon  provocant  , quod  Statim 
insequuntur  rubor  et  calor  *,  durante  aut  aucto 
irritamento  nascitur  inflammatio  cum  excoria- 
tione , suppuratione  et  exulceratione.  Simul 
plura  videntur  cxistere  vasa  in  parte  inflam- 
mata, quod  certe  eo  nititur,  quod  extenduntur 
vasa,  ideoque  rubrum  transmittunt  sanguinem, 
quae  integro  organo , sero  tantum  lymphaeque 
coagulabili  pervia  erant.  V asa,  ubi  primum 
adbibetur  irritamentum , extendi,  boc  modo, 
clarissime,  iudiceHuntero,  potest  cognosci.  Facta 
nimirum  incisione , ait  *)  ille,  in  superiore  ca- 
nis crure,  tres  pollices  longa,  diducuntur  mar- 


*)  1.  c.  Toin.  II,  sect.  I.  pag.  125. 


gines  vulneris , nunc  iam  animadvertitur , telam 
in  fundo  sitam  paullulum  rubere,  paucasque 
tantum  arterias  inde  extendi  ad  partes  vicinas; 
sed  mox  animadvertes,  maiora  fieri  haec  vasa  et 
ampliora,  aliaque  minora  nata  ab  iis  proficisci 
antea  non  visa  et  quasi  recens  orta.  IN  umerus  va- 
sorum et  magnitudo  augentur,  donec  omnis  su- 
perficies solis  e vasis  coutexta  videatur.  Deni- 
que sanguis  prodit  per  parva  puncta  rubra  in 
denudata  superficie,  per  discissorum  vasculo- 
rum ora,  quae,  ut  videtur , prius  lympham  tan- 
tum coutiuebant.  Sensim  sensimque  obscurior 
densiorque  fit  superficies.  Experimento  hoc 
idem  auctor  demonstravit,  inflammatas  partes 
ab  iisdem,  quae  in  normali  statu  versantur, 
magnitudine  et  amplitudine  vasorum  admodum 
differre,  ideoque  multo  plura  in  illis  vasa  co- 
gnosci. Praeterea  cuniculi  aurem  per  frigus 
adussit  cl.  vir,  dein  rursus  calore  fovit;  admo- 
dum incaluerat  et  inflammata  erat,  multoque 
crassior  reddita.  Cum  ad  summum  pervenis- 
set inflammatio , animal  ille  interfecit,  iniccta- 
que  capiti  cera,  auriculas  separavit,  et  are- 
fieri sivit.  Altera  auris,  non  inflammata,  pel- 
lucebat,  clareque  in  ea  animadverti  poterant 
vasa  per  eam  propagata.  Contra  inflammata 
mulio  crassior  erat,  minusque  pellucida,  atque 
eius  arteriae  ampliores  erant  maioresque,  quam 
alterius  auris.  Cum  ruber  sit  inflammatarum 

partium  color,  ideoque  similis  colori  sanguinis 
intra  arterias  contenti  , concludi  posse  vide- 
tur, aut  solas  arterias  dilatari,  aut  venas  partium 
inflammatarum  sanguinem  non  mutatum  ex  ar- 
teriis in  se  recipere.  Hunterus  vero  similius  pu- 
tat posterius  ; impediri  enim  credit  celerrima 
agitatione , quo  minus  sanguis  mutationem  sub- 
ire queat. 

§.  XIII. 

Quae  intercedat  inter  laesionem,  qua  pro- 
creatur inflammatio,  ipsumque  liunc  morbum 
mora,  saopenumero  nequit  accuratius  definiri. 
A duabus  potissimum  hoc  pendet  rebus,  qua- 
lis nimirum  sit  ipsa  causa  irritans,  et  quae  sit 
irritatarum  partium  ad  renitendum  proclivitas. 
Si  nudatae  sunt  internae  superficies  cuiusdam 
partis,  citius  fortasse  oritur  inflammatio,  cum 
maiorem  exserat  vim  irritamentum.  Sed, 
quae  fortuitas  sequitur  laesiones  inflammatio 
manifestius  ostendit  initium.  Ordimur  enim 
ab  ipsa  laesione;  namque  videmus,  hora  duo- 
decima, decima  octava,  usque  ad  vicesimam 
secundam  post  vulnerationem  existere  inflam- 
matiouem.  Nonnunquam  ambigui  sunt  fines 
inflammationis  adhaesivae,  ideoque  et  suppu- 
rativae; caussa  huius  rei  duplex  assumi  potest. 
Aut  enim,  vehementi  inflammatione  urgente,  ce- 
lerrime oritur  suppuratio,  antequam  coaluere 

partes  separatae,  imo  primo  laesionis  momento; 
aut  erysipelatodes  est  inflammatio  , praesertim 
in  eo  casu  , ubi  ab  initio  statim  adest  ad  gan- 
graenam inclinatio.  Saepius  tunc  admixta  puri 
animadvertitur  lympha  coagulata,  eodem,  ut 
videtur , tempore  nata  ; nonnunquam  lympha 
haec  cum  pure  mixta  inter  ipsam  suppuratio- 
nem exsudata  esse  videtur  e superficie  inflam- 
mata. At  ubi  ab  initio  adest  ad  gangraenam 
dispositio,  v.  c.  in  herniis  incarceratis , ibi  pari 
gradu  procedere  videmus  adhaesivam  inflam- 
mationem cum  suppurativa.  Novam  quandam 
nasci  videmus  inflammatione  materiem;  iamque 
quaeritur,  quibus  adminiculis,  et  qua  ope  uta- 
tur inflammatio  ad  peragendam  coniunctionem. 
Omnis  in  corpore  recens  nata  substantia  aut 
salubri  cuidam  fini  inservit , aut  morbosa  est. 
Primum  si  locum  habet,  aut  carnis  granulis 
ea  constat,  aut  fibris,  quibus  efficitur  adhaesio. 
Formatur  ea  secundum  leges,  quae  regunt  in- 
crementum corporis  animalis,  a quibus  deflectit 
morbosae  materiae  formatio.  In  inflammatione 
adhaesiva,  uti  iam  commemoravi , extenduntur 
vasa,  atque  ex  sanguine  lympham  coagulabi- 
lem  et  nonnihil  seri  cum  nonnullis  sanguinis 
globulis  secernunt.  Materies  hoc  modo  sepa- 
rata per  vasa  exhalantia,  aut  per  ostia  vasorum 
recens  apertorum,  secerni  videtur  in  internis 
superficiebus,  regionesque  ex  adverso  sitas  im- 

j)lct  ct  coniungit.  , IJoc  ita  esse,  et  per  inflam- 
mationem effici , ex  ca  observatione  apparere 
putat  Humerus,  qua  edocemur:  in  omnibus 
cavitatibus  maioribus,  quas  inflammatas  obser- 
vandi nobis  datur  opportunitas,  reperiri  ad- 
haerentem parietibus  substantiam  quandam, 
lymphae  coagulabili  a sanguine  seroque  sepa- 
ratae prorsus  similem.  In  hominibus  inflam- 
matione peritonaei  exstinctis  intestina  inveniun- 
tur firmius  sive  levius  sibi  adglutinata,  prouti 
maior  minorve  fuerat,  quae  praecesserat,  inflam- 
matio. Neque  raro  tam  firmiter  coaluere  in- 
testina , ut  nonnisi  vi  quadam  adhibita  dimo- 
veantur. Evanuit  quasi  levis  membrana  exte- 
rior a peritonaeo  propagata,  et  telae  cellulo- 
sae similis  facta  est.  Si  cera  aliave  materia  re- 
plentur vasa  iis  in  locis,  ubi  distractae  sunt 
partes  antea  per  adhaesionem  coniunctae,  gut- 
tulae exsudant  illius  materiei,  quae  iniecta  est: 
unde  adparet,  vasa  iis  in  locis  certe  ad  super- 
ficiem usque  intestinorum  se  extendere.  Nova 
illa  vasa,  quae  oriuntur  in  materia,  ut  dicunt, 
extravasata,  partesque  separatas  uniente,  tam 
adhaesioni  inserviunt,  quam  suppurationi.  In 
adhaesione  ea  vim  agendi  tribuunt  substan- 
tiae recens  natae,  qua  propagationi  suppura- 
tionis occasio  denita  est.  Ubi  iam  irrupit  sup- 
puratio, quasi  basin  ea  praebent  recenti  carni 
sive  granulationibus.  Ceterum  exisiere  pos- 


sunt  adhaesiones,  ubi  duo  plana  sese  tangant, 
aut  sibi  invicem  admoveri  possunt.  Q no  cun- 

que autem  modo  mutetur  lympha  coagulabitis 
di  irante  inflammatione,  semper  proprium  sibi 
characterem  retinet  et  insitam  vim  vitalem, 
imo  haec  etiam  augeri  videtur,  quo  aptior 
reddatur  lympha  ad  transitum  in  substantiam 
organicam. 

§.  XIV. 

Semper  autem  oriri  videtur  inflammatio  e 
statu  partium,  qui  diu  durare  nequit,  et  quo 
excitetur,  ut  ait  Hunterus,  irritatio  imperfectio- 
nis (irritation  of  imperfectioni).  Sapiens  inde 
patet  naturae  consilium,  videmusque  eam  tri- 
buisse corpori  adminicula,  quibus  se  fortiter 
defendat.  Inflammationis  adhaesivae  utilitas 
partim  topica  est,  partim  communis,  quarum 
illa  luculentior  est,  quam  haec.  Clarissime  hoc 
cognoscitur  in  eo  casu , ubi  inflammatio  produ- 
cta est  per  morbum  alicuius  partis,  sive  ex  labe 
totius  corporis  , sive  ex  allectione  singularis 
cuiusdam  partis , quae  v.  c.  ob  denudationem 
partium  externarum  diu  existere  nequeat.  Iam 
primus  isque  salutifer  naturae  nisus  est  inflam- 
matio. Et  quamvis  paene  semper  praecedat 
inflammatio  adhaesiva  inflammationem  suppu- 
rativam, tameu  lines  huius  illa  non  raro  cohi- 
bet, dum  aptas  reddit  ad  conjunctionem  partes, 


quas  sine  hac  haud  dubie  corriperet  suppura- 
tio', eoque  modo  adhaesionem  aut  excluderet, 
aut  progressum  eius  impediret.  Animadverti- 
tur hoc  in  magnis  cavitatibus,  inprimis,  ubi 
sanatio  instituitur  hydroceles  per  incisionem ; 
postquam  enim  effluxit  aqua,  collapsa  tunica 
vaginalis  multis  locis  per  inflammationem  ad- 
haesivam coniungitur  aliis  cum  partibus,  atque 
his  adhaesionibus  prohibetur  ex  parte  inflam- 
mationis suppurativae  propagatio.  Nonnun- 
quam , seroso  liquore  tantum  ex  hydrocele 
emisso,  tota  tunica  vaginalis  cum  testiculis  con- 
iungitur per  inflammationem  adhaesivam,  et  sic 
forte  fortuna  efficitur  perfecta  sanatio.  Idem 
fieri  solet,  si  inflammata  pleura  aut  superficies 
pulmonum  est.  Coalescentibus  per  inflamma- 
tionem adhaesivam  singulis  superficiei  parti- 
bus, certos  intra  terminos  quasi  reprimitur 
inflammatio  suppurativa  ; procreantur  singuli 
quidam  abscessus,  neque  tamen  universam  pe- 
ctoris cavitatem  occupat  suppuratio.  Omnino 
autem  in  inflammatione  adhaesiva  cognoscitur 
nisus  ad  coniunctionem  *,  valet  enim  in  hisce  lex 
quaedam  communis  et  immutabilis  corpori 
animali  insita,  quae,  post  omnes  laesiones  cum 
irritatione  coniunctas,  agitationem  quandam 
excitat  in  coniunctionem  partium  separatarum 
nitentem  , quamquam  non  prorsus  ubique  ne- 
cessariam. 


$.  XV. 

Antequam  autem  ad  considerandam  sup». 
purativam  inflammationem  progredior,  non 
abs  re  fore  existimo,  hic,  cum  in  adhaesivae 
inflammationis  stadio  se  nobis  offerant  mani- 
festiora phaenomena,  longius  persequi  ea? 
quae  efficiantur  per  eam,  cui  prima  debeatur 
discretarum  partium  coniunctio.  Phaenomena, 
quae  nobis  conspicienda  se  praebent,  processus 
adhaesionis  sive  coniunctionis  per  primam  in- 
tentionem, melius  cognosci  non  possunt,  quam 
ubi  coalescunt  corporis  animalis  partes  per  ali- 
quam  vim  subito  divulsae  , sine  ullo  aeris  ex- 
terni accessu.  Exempla  huius  rei  offerunt  ossa 
fracta,  tendines  et  musculi  vel  penitus  divulsi, 
vel  ex  parte  tantum  lacerati,  prorsus  integris 
relictis  integumentis  externis.  Post  subitam 
violentamque  eiusmodi  organorum  diruptionem 
semper  maior  minorve  sanguinis  copia  effundi- 
tur in  intervallum , quo  partes  a se  invicem 
separatae  tenentur,  simulque  multum  huius  hu- 
moris intrat  telam  cellulosam,  quae  attingit 
aut  ambit  fracturam  sive  rupturam.  Si  parum 
tantum  sanguinis  profluxit,  et  modo  leviter 
laesa  sunt  organa,  quae  illum  effuderunt,  re- 
sorbetur ille  paullatim,  eaque  ratione  coire  vi- 
dentur partes  separatae.  Si  paucis  horis  post 
laesionem  sive  solutionem  continui  examinantur 
separatae  superficies,  materia  quadam  tectae 

reperiuntur,  quae  tam  specie,  quam  indole  per- 
similis est  lymphae  coagulabili,  sive,  uti  nunc 
dicunt,  materiae  sanguinis  fibrosae.  At  vero 
accuratius  definiri  non  potest,  utrum  lymplia 
haec,  quae  in  inflammatione  adhaesiva  restituen- 
dae coniunctionis  est  adminiculum,  exsudei  ex 
orificiis  scmicontractis  vasorum  discissorum, 
an  e superficie  cellularum  apertarum.  Huute- 
rus  ex  his  eam  putat  effundi-  eo  enim  tem- 
pore secernitur,  quo  intumescunt  vicinae  par- 
tes, et  in  dubium  vocari  sane  non  potest, 
eiusdem  eam  esse  naturae,  qua  tumorem  pro- 
creantes humores  gaudent. 

Experimenta  nonnulla,  quae  cum  animalibus 
quibusdam  instituit  Thomsonus  *),  ut  detegeret, 
quod  tempus  praetereat,  priusquam  lympha 
effunderetur,  illum  docuere,  massam  lymphae 
satis  manifestam  vulnera  quatuor  horis  non- 
dum elapsis  obtexisse ; sed  longiore  fortassis 
tempore  in  humano  corpore  opus  est  ad  pro- 
vocandam hanc  materiem , imo  in  diversis  quo- 
que hominibus,  diversisque  eiusdem  corporis 
telis  diversum  esse  tempus,  vero  non  videtur  ab- 
simile. Crediderunt  nonnulli,  coagulabilcm 
hanccc  lympham  e vasis  efiundi  minoribus  per 
solutionem  continui  ruptis:  sed  propius  ad 
veritatem  accedere  videtur  illorum  opinio, 


^ *)  1.  c.  Tom.  i.  p.  3i8. 


qui  hanc  lympham,  nisi  omnem,  certe  maximam 
eius  partem,  proferri  statuunt  per  secernentem 
agilitatem  vasorum  capillarium,  in  superficie 
vulneris  sitorum.  Dum  enim  exsudat  in 
vulneribus  ulceribusque  talis  lympha , iam 
ante  non  mediocriter  extenduntur  vasa  capil- 
laria, et  si  qua  unquam  exislit  lymphae  coagu- 
labilis  e vasis  vere  discissis  effusio , efficitur  ea 
per  mutatam  vasorum  illorum  agilitatem , olim 
circulationi  inservientium,  iam  quodammodo  in 
organa  secernentia  conversorum.  Haud  diu, 
postquam  effusa  lympha  coagulabilis  est,  a vasis 
sanguiferis  ea  penetratur.  Yasa  haec  e super- 
ficiebus  vulneris  prodeuntia,  in  hac,  qua  unio  per- 
ficitur, operatione  , apertis  orificiis  sibi  invicem 
adhaerescere  seu  a vaozofiovo&aL  videntur, 
iamque  libere  currit  sanguis  per  canales  recens 
formatos,  discissaque  vasa  coniuugentes,  qui- 
bus iam  penetratur  lympha  parietibus  adhae- 
rens. Hoc  igitur  reunionis  stadium  Huutero 
dicitur  inflamm.  concrescens. 

$.  XVI. 

Iis,  quae  cognovimus  de  adhaesiouis  pro- 
cessu seu  de  reunione  per  primam  intentionem, 
magnum  argumentum  attulere  varia  variis  tem- 
poribus suscepta  tentamina,  quibus  abscissas  seu 
quocunque  modo  mutilatas  c.  h,  partes  resarJ 
cire  aut  restituere  studuerunt  varii  experti 
chirurgi.  Celsus  primus  commemorat  arttfm 

parlium  mutilarum  restituendarum.  Libri  sep- 
timi capite  IX.  disserte  loquitur  de  aurium, 
labiorum,  nasique  vulneratione.  Sed  ille,  qui 
Celso  innotuerat,  mutilas  partes  restituendi  mo- 
dus in  hoc  tantum  continebatur,  quod  cruenti 
reddebantur  indurati  margines,  et  cultelli  ope 
a partibus  infra  positis  separati  sibi  admove- 
bantur, et  deinde  per  suturas  atque  emplastra 
adhaesiva  in  hoc  statu  tenebantur.  Galenus 
concedit,  turpitudinem  mutilationis  leniri  per 
eiusmodi  nasorum,  aurium,  labiorum  cet.  resti- 
tuendorum artem,  novam  vero  materiem  hoc 
modo  non  accedere  ad  partes  restitutas,  quae 
autem  prorsus  separatae  partes  sint  a corpore, 
eas  nullo  modo  iterum  ipsi  adiungi  posse.  Ac- 
tius non  videtur  commemorare  mutilatorum 

i ^ \ 

partium  restitutionem,  sed  Paulus  Aegineta 
fere  eadem  hac  de  re  tradit,  quae  prodiderunt 
Celsus  et  Galenus.  — Omnia  huius  generis  ten- 
tamina, quorum  hi  scriptores  mentionem  fe- 
cerunt, hoc  tantum  spectabant,  ut  tolleretur 
deformitas,  minuereturque  cicatricis  in  partibus 
vulneratis  ambitus.  Non  permittit  nobis  insti- 
tuti nostri  ratio , ad  recentissima  usque  tem- 
pora enarrare  artis  organorum  restitueudorum 
historiam-,  qui  eam  cognoscere  cupiant,  eos  ab- 
legamus ad  Taliacolii  *),  Carpueii  **),  Grae- 

*)  Taliacotius  de  curtorum  chirurgia  per  insitionem 

Venct.  1597.  **)  b c- 

fii*),  aliorumque  hac  de  re  scripta,  iamque  tran- 
simus ad  inflammationem  suppurativam. 

j.  XVII. 

Eam  partis  organicae  inflammationem , quae 
humorem  quendam  singularis  indolis,  cui  puris 
nomen  est,  procreat,  adpellamus  cum  aliis  chi- 
rurgis inflamm.  suppurativam.  Operatio,  quae 
ibi  peragitur,  dignissima  est,  quae  accuratius 
cognoscatur, non  solum  propter  gravissima  phae- 
nomena topica,  quae  exhibet,  sed  etiam  prop- 
ter communia  eius  symptomata,  periculosisima 
aliquando,  aut  adeo  letifera,  quae  decursum 
eius  comitantur.  Tempus,  quod  interest  inter 
inflammationem  et  suppurationem  admodum 
variat.  Nonnunquam  plures  dies  inter  utram- 
que intercedunt,  nonnunquam  absolvitur  intra 
XII.  aut  XVIII.  horarum  spatium.  Neque  cer- 
tius definiri  potest,  quam  diu  extendatur  suppu- 
rationis processus.  Quandoque  is  duobus  die- 
bus peragitur , quandoque  ad  decimum  , vigesi- 
mum diem  et  diutius  durat,  imo  adeo  integros 
nonnunquam  menses  , imo  annos  , explet. 
Temporum  hae  diversitates  , quibus  accedit 

*)  Grafe’s  Rhinoplastick  od.  d.  Kunst  den  Ver- 
lust  der  Nase  organisch  zu  ersetzen.  Berlin.  1817. 

Sprengehs  Geschichte  der  chirurgischen  Ope- 
rationen  Th.  2.  S.  ]85.  sqq. 

Rosenstein  de  chirurgiae  curtorum  possibilitate 
XJpsal.  1742. 

decurritque  suppuratio  , pendere  quodam- 
modo videntur  a diversitate  structurae  et 
contextus  organorum,  quae  invadit  suppuratio, 
simulque  ab  omni  constitutione  corporis  ab 
inflammatione  correpti  , et  a peculiari  eius 
ad  certos  morbos  proclivitate  , denique  ab 
indole  morbi , a quo  regitur  inflammatio.  In 
universum  autem  fere  sub  duplici  conditione 
locum  liabere  potest  suppuratio.  Aut  adhae- 
siva praecessit  inflammatio  , cuius  tamen  de- 
cursus co  iam  pervenit , ut  resolutio  plane 
prohibita  sit,  iamque  non  evitari  queat  suppura- 
tio*, aut  aliquid  inopinate  accessit,  cuius  no- 
xiis eventibus  obex  poni  inflammationi  adhae- 
sivae haud  potest,  v.  c.  si  turbata  est  vulneris 
per  primam  intentionem  sanatio.  Vasorum 
ipsorum  in  hac  inflammatione  idem  status  ani- 
madvertitur , qualis  in  adhaesiva  inflamma- 
tione locum  habet,  sed  discrimen  in  eo  potis- 
simum nititur,  quod  actio  iliorum  immuta- 
tur. Irritamentum,  quod  suppurationem  pro- 
vocat, idem  est,  quaecunque  tandem  illud 
attulerit  fortuita  causa  , ct  conuenit  cum 
irritamento  , quod  inflammationem  , proprie 
sic  dictam,  excitat.  Eadem  stadia  illa  percurrit, 
eadem  fere  symptomata  sibi  habet  adiuncta, 
sive  externa  vis  eam,  sive  communis  constitutio 
corporis,  sive  peculiaris  alicuius  partis  indoles 
eam  procreaverit.  Quamquam  saepissime  coni- 


movetur  suppuratio  sine  conspicua  violentaque 
virium  vitalium  operatione;  tamen  fere  semper 
animadvertimus,  inflammationem  bonae  notae 
non  transire  in  suppurationem,  nisi  vehemen- 
tis sima  ea  fuerit.  Fortior  tunc,  quam  in  eo 
casu  , ubi  adhaesio  fll , cietur  agitatio  , vidctur- 
quc  suppuratio  sic  exorta  habenda  esse  pro  ad- 
aucta incitatione,  cuius  ope  novo  quodam  modo 

vires  se  exserant,  ct  alia  decurrant  ratione, 

* 

quam  antea,  alia  etiam  phaenomena  offerant. 
Vehementia,  qua  haec  vasa  instigantur,  efficit,  ut 
celerrime  subsequantur  producta  ab  iis  phae- 
nomena; necesse  enim  est,  permagna  sit  in- 
flammatio, quae  subito  procreare  queat  tam 
insignem  functionum  organi  cuiusdam  immu- 
tationem, qualis  locum  habet  in  suppuratione. 
Vehementer  quippe  impelluntur  per  eam  opera* 
tiones  naturales  et  organica  partium  compages. 
Fortior  igitur  debiliorve  habenda  est  inflammatio, 
prouti  causa  eius  fortius  debiliusve  adficit  aut 
universum  corpus , aut  unam  alieramve  partem 
inflammatam.  Diversa  sunt  inflammationis  ef- 
fecta, prouti  vario  modo  se  excrit  vis  in  illius 
decursu.  Quo  enim  citius  stadia  sua  percurrit, 
eo  simplicior  sine  dubio  caussa  eius  est,  coque 
citior,  salubriorque  effectus  cius  ct  exitus. 

$.  XVIII. 

In  universum  inflammatio  suppurativa  ea- 
dem Iere  symptomata  ostendit,  quae  apparent 


in  reliquis  inflammationum  formis,  sed  gra- 
viora illa  solent  esse.  Neque  vero  desunt 
huic,  de  qua  nunc  sermo  est,  formae  pecu- 
liaria quaedam  symptomata  , eaque  liaud  in- 
digna, quorum  brevis  mentio  fiat.  Perceptio- 
nes illae,  de  quibus  conqueruntur  aegroti,  quo- 
rum malum  ad  hunc  ascendit  gradum , obscuro 
quodam  modo  indicant  status  illius  naturam. 
Inflammatio  suppurativa  peculiarem  quendam 
dolorem  commovet,  ab  aliis  dolorosis  affectioni- 
bus longe  diversum,  neque  commode  ver- 
bis describendum.  Variis  modis  percipitur  ille, 
prouti  varia  est  interna  partium , quae  trans- 
eunt in  inflammationem,  indoles.  Augent  eum 
singulae  arteriarum  extensiones  , sicque  pul- 
sans ille  sensus  excitatur,  ad  quem,  si  quis  ad- 
curate  animum  attendit  ad  pariem  affectam, 
numerari  possunt  arteriarum  ictus.  Hunterus 
hoc  symptoma  prae  aliis  manifestissime  putat 
indicare  inflammationis  gradum.  Si  transit  in- 
flammatio e stadio  adhaesivo  in  suppurativum, 
insigni  modo  augetur  dolor , idque,  uti  videtur, 
locum  invenit,  quamdiu  increscit  inflamma- 
tio; ubi  ea  adolevit,  neque  ulteriores  facit 
progressus,  dolor  lenitur;  sed  idem  auge- 
tur incipiente  suppuratione,  et  modo  vehe- 
mentior  est,  modo  lenior,  prouti  citius  tar- 
diusve  ea  ingruit.  Rubor  in  stadio  inflamma- 
tionis adhaesivae  exortus  iam  candescit  et  splen- 


dide  scarlatinus  iit;  fere  similis  est  sanguinis 
in  arteriis  contenti  colori  et  pro  constanti  sym- 
ptomate haberi  potest,  cum  appareat  in  om- 
nibus internis  inflammationibus,  si  nudantur 
partes  inflammatae,  itemque  in  omnibus  super- 
ficiei inflammationibus.  Pars,  quae  primo  in 
stadio,  sive  durante  adhaesiva  inflammatione, 
rigida,  dura  et  turgida  erat,  magis  adhuc  in- 
tumescit, vasis  dilatatis,  maioremque  lymphae 
coagulabilis  copiam  exsudantibus,  ut  adhaesio 
eveniat.  Aquosus  ille  tumor , qui  intra  adhae- 
sionis stadium  partem  circumdabat  inflamma- 
tam, paullatim  ad  vicinas  quoque  partes  pro- 
pagatur. In  suppurationibus,  quarum  externa 
causa  non  patet,  alia  iamque  alia  pars  inflam- 
mata ita  mutata  est,  ut  resolutio  fieri  non  queat, 
iamque  transit  ipsa  inflammatio  in  statum,  in 
quo  versantur  nudatae  sive  irritate  ab  alieno 
quodam  corpore  superficies.  Quod  si  fit  in 
tela  cellulosa  , aut  in  cavitatibus  illa  obtectis, 
vasa  iam  incipiunt  immutare  agilitatis  suae  in- 
dolem et  speciem , atque  apta  redduntur,  quae 
pus  exsudent , et  qui  effluit  humor , pari- 
ter deflectit  a lymphae  coagulabilis  natura 
et  puris  indolem  assumit.  Hinc  in  abscessi- 
bus reperiri  solet  et  lympha  coagulabilis 
et  pus,  coque  maior  est  huius  copia,  quo  ma- 
turius aperitur  ulcus.  Atque  sic  occasio  data 
est  modo  loquendi  inter  chirurgos  usitato: 

lioudum  cocta  est  materia,  vel  abscessus  nondum 
maturuit;  cuius  proprius  hic  est  sensus:  absces- 
sus nondum  plane  attigit  summum  ulcerationis 
stadium.  Facile  enim  fieri  potest , ut  in  erro- 
rem inducant  aliquem  tropicae  hae  dictiones, 
falsasque  opiniones  de  suppurationis  processu 
procreent.  Si,  facta  incisura,  evacuatur  ab- 
scessus, videmus  cavitatem  eius  lubrica  qua- 
dam et  membranacea  substantia,  coloris  cinerei- 
albescentis,  coagulabilique  lymphae  persimili, 
vestitam  esse.  Materia  haec , abscessus  cavita- 
tem vestiens,  vocatur  bursa  aut  saccus,  aut  sub 
parietum  abscessus  nomine  hic  illic  occurrit. 
Bursa  haec  vasorum  ope  tam  firmiter  adhaerere 
videtur  telae  cellulosae,  qua  proxime  circumda- 
tur, ut  separari  ab  ea,  nonnunquam  etiam  dis- 
cerni nequeat. 

§.  XIX. 

Ad  paucas  fortasse  pathologicas  quaestiones 
tam  diversa  responsa  data  sunt,  quam  ad  il- 
lam , quae  puris  originem  , naturam  et  utili- 
tatem concernit.  Possunt  autem  ad  duas  potis- 
simum classes  referri  omnes  scriptorum  de 
origine  puris  sententiae:  I)  alii  putant,  pus 

procreari  in  vasis  organi  inflammati,  per  ope- 
rationem, quae  non  absimilis  sit  ei,  qua  secre- 
tiones fiunt  iu  corpore  animali;  II)  alii  cen- 
sent , pus  gigni  sine  vasorum  partis  inilaiu- 

matae  actione,  sed  facta  aut  solidarum  panium 
inflammatione  affectarum,  aut  humorum  effu- 
sorum tali  immutatione,  qualis  in  fermentatione 
et  putredine  locum  habet.  Secundum  illos  vi- 
tales suppurationem  vires  procreant  ; secundum 
hos  chemice  processus  hic  peragitur.  Hunte- 
rus  statuit,  per  secretionem,  aut  certe  per  si- 
milem secretioni  vasorum  agilitatem , pus  pro- 
creari , eique  opinioni  maxima  nunc  pars 
eruditorum  adstipuktur.  Sed  diffiteri  non 
possumus,  nondum  eo  pervenisse  cognitionem 
nostram,  ut  expeditum  esset,  quomodo  fiat 
haec  secretio.  Iis,  qui  statuerunt,  glandu- 
losorum organorum  ope  eam  absolvi,  neque  repe- 
riri  in  corpore  glandulosum  organon,  quo  pus 
secernatur,  Thomsonus  respondet,  haud  esse 
omittendum,  propter  functionem,  non  item 
propter  structuram  , pro  organo  glanduloso 
secernente  habendam  esse  aliquam  partem; 
nihil  enim  magis  variare,  quam  organorum  il- 
lorum , quae  dicuntur  glandulosa  secernentia, 
internam  structuram.  Modo  enim  ex  vasis 
constant  conglomeratis,  modo  bursas,  sive 
sacculos  cavos  sistunt,  modo  ex  membranis  pel- 
lucentibus  facta  sunt,  in  quibus  neque  vasa  con- 
glomerata conspiciuntur,  neque  bursae  mucosae. 
Duobus  haec  de  puris  origine  quaestio  phae- 
nomenis innititur , quae  vera  esse , vel  levis  ob- 
servatio f paucaque  experientia  docere  poterit. 

Primum  eorum  hoc  est,  quod  pus  ex  ipsis  su- 
perfleiebus  inflammatis  mucosisque,  aut  e telis 
membranaceis  inflammatis , aut  e tela  cellulosa 
exsudatur , siquidem  per  granulationem  ea  sa- 
liatur. .Neque  dubitari  potest,  quin  in  hisce 
superficiebus  iis  in  vasis  gignatur  pus,  ex  qui- 
bus profluit.  Alterum  phaenomenon  cernitur 
in  lioc , quod  nulla  unquam  animalis  substau- 
lia,  vasorum  motu  et  actione  producta,  ita  con- 
formata est , aut  immutata , ut  easdem,  sive  iis 
similes  ostendat  facultates  physicas  cliemicas- 
que,  quales  in  pure  cognoscimus.  Qui  puris 
originem  repetunt  a chcmica  quadam  mutatione, 
admodum  inter  se  discrepant  quoad  materiam, 
quae  mutetur  hoc  modo.  Boerhavius,  et  com- 
plures discipulorum  cius,  puris  originem  de- 
rivant a liquefactis  partibus  solidis,  et  ab  immu- 
tato, qui  sit  effusus,  sanguine.  Priugle,  Ga- 
berus,  et  Benj.  Bellius,  aliique  seri  putredi- 
nem accusant;  Gorterus , Quesnaius  et  ipse 
de  Haen  immutationem  lymphae  coagulabi- 
lis,  Iloffinannus  et  Grashuisius  solutionem 
aut  liquefactionem  adipis,  Stewartus  tandem 
chyli  putredinem  hic  locum  habere  censent. 
Sed  omnes  fere  hac  coniecturac  oblivioni  da- 
tae sunt,  quum  nullo  modo  illustrent  opera- 
tionem, qua  pus  procreatur  in  corpore  ani- 
mali. 


. §.  XX. 

Chemica  puris  - indoles  variare  videnti^ 
prout  variat  modus,  indolesque  et  inflamma- 
tionis, et  telae  eius  partis,  in  qua  pus  formatur. 
Sane  phaenomena  haec  tam  crebro  discrepant 
inter  se,  ut  difficile  sit,  certi  aliquid  de  chemica 
puris  natura  statuere.  Neque  sufficere  possunt 
ea,  quae  cognita  sunt  hoc  de  humore  per  insti- 
tuta experimenta.  lam  primo  adspectu  cogno- 
scitur pus  perfectum  e nonnullis  qualitatibus? 
quae  propriae  ei  sunt;  huc  quam  maxime  perti- 
nent color  eius  et  consistentia.  Est  quippe 
humor  colore  albo  flavescente , sapore  leni, 
odore  tetro  praeditus  ; microscopio  si  suhiici- 
mus,  videmus  illud  constare  ex  minutis  globu- 
lis, in  materia  quadam  sero  sanguinis  haud  ab- 
simili, natantibus.  Ilunterus  giohulosam  hane 
formam  characterem  sistere  putat  maxime  pro- 
prium puris.  Primo  tempore  quum  secernitur 
pus,  neque  acidum  est,  neque  alcalinum!;  sed  non 
desunt,  qui  putent,  acescere  illud,  antequam 
putrefiat  ; satis  compertum  autem  habemus, 
diu  putredini  illud  resistere;  quid  autem  per  , 
eam  gignatur,  si  tandem  orta  sit,  nondum  sa- 
tis est  exploratum.  Eo  discernitur  pus,  ut  re- 
perifi  Hunterus,  ah  omnibus  reliquis  humori- 
bus animalibus,  quod  coagulatur  per  saturatam 
ammonii  muriatici  solutionem;  similem  etiam, 
leniorem  tamen,  complures  alii  sales  neutrales 

effectum  exserunt.  Darwinus  in  tentamine  suo, 
de  discrimine  inter  pus  et  mucum,  pronunciat, 
pus  non  dissolvi  in  cali  caustico  puri  admixto, 
sed  mixtum  inde  oriri  semipellucidum , visco- 
sum et  tenax,  quod  facile  in  fila  extendi  queat, 
neque,  ut  pus,  dilui  possit  aqua.  Pus  ita  per 
alcalia  immutatum  insignem  exhibet  similitu- 
dinem cum  muco  illo,  qui  in  interna  vesicae 
superficie , aegrotante  vario  modo  hoc  organo, 
secernitur.  Pus  genuinum  neque  per  acida 
diluta  soluitur , neque  per  Alcohol.  E contrario 
facillime  hoc  fit  in  pure,  cui  additum  est  cali 
aliquid;  mercurius  autem  sublimatus,  plum- 
bum item  aceticum,  puri  admista,  eius  coagu- 
lationem non  efficiunt.  Si  puri,  alcalium  ope 
in  viscosam  materiam  commutato,  et  in  aqua 
soluto,  eiusmodi  metallicum  sal  immistum  fuit, 
largum  deiicitur  sedimentum.  Saepissime  te- 
terrimum  pus  odorem  spirat,  idque  plerum- 
que a putredine  aliqua  orta  videtur  pendere. 
Sed  in  universum  longissime  adhuc  absumus 
a perfecta  huius  rei  cognitione.  Materia,  ex 
qua  pus  constat,  magna  cx  parte  videtur  albu- 
minis ovi  naturam  habere;  sed  quomodo  a sero 
sanguinis  et  a muco  illud  differat,  id  eorum, 
qui  chemicis  experimentis  instituendis  occu- 
pantur , industria  detegi  adhuc  debet. 

§.  XXI. 

Si  de  inflammatione  praesertim  sermonem 


facere  vellemus,  iam  agendum  nobis  esset  de 
inflammatione  ulcerativa } sed  cum  nonnulla, 
quae  magis  ad  praesentem  libelli  nostri  partem 
pertinere  censeo,  restent,  verendumque  sit,  ne 
limites  nobis  positos,  excedamus.  , eam  nunc 
missam  facimus  , ad  quam  accuratius  descri- 
bendam in  altera  parte  revertemur.  Ubi  au- 
tem ad  puris  formationem  pervenit  natura,  sta- 
tim  eam  adgreditur  operationem,  quae  iam 
proxima  est,  et  in  novae  substantiae  procrea- 
tione iis  in  superficiebus , quae  ea  indigent, 
consistit,  i.  e.  ubi  solutio  continui  locum  habet. 

Recentis  carnis  formatio  continuo  adiun- 
ctam  habet  suppurationem,  eaque  pari  gradu 
cum  illa  progreditur.  Hoc  phaenomenon  di- 
citur granulatio  sive  repletio  vulneris  aut  ul- 
ceris, et,  quae  procreatur  materia,  recens  caro 
dicitur,  sive,  propter  formam,  quam  solet  ad- 
sumere,  papillae  carneae  nomen  fert.  Neces- 
sario praeire  videtur  inflammatio  suppurativa, 
qua  apta  redduntur  ad  granulationem  vasa, 
cum  sub  conditionibus  supra  commemoratis 
semper  ea  accedat  ad  vulnera.  Ceterum  non 
prius  gignitur  recens  caro,  quam  inflammatio, 
in  suppurationem  transiit.  Rarissime  aut  nun- 
quam contingit,  ut  in  abscessus  interna  superficie 
exislant  granulationes  , priusquam  aut  ruptus 
ille  sit,  aut  artis  legibus  apertus.  Hinc  in  abs- 
cessu recens  aperto  , etiam  si  inveteraverat, 

rarissime  aut  nunquam  repcriuntur  granulatio- 
nes. Postquam  apertus  est,  alter  eius  paries 
maiorem  ostendere  solet  ad  producendas  gra- 
nulationes proclivitatem,  quam  alter,  qui  re- 
motior est  a centro  corporis;  ea  superficies? 
quae  versus  cutem  sita  est,  non  videtur  liacce 
recentis  materiae  procreandae  facultate  pol- 
lere, ex  quo  colligi  potest,  genesin  eius  hac 
in  parte  certe  insigni  difficultate  premi.  Adeo 
necessaria  est  ad  promovendam  granulationem 
denudatio,  etiam  in  superficiebus,  quae  exi- 
stunt  per  solutionem  continui,  ut  abscessus  in 
profundiori  loco  latens  non  prius  satis  replea- 
tur, quam  nudatae  sint  eius  superficies , eaque 
sola  saepissime  caussa  abscessuum  alte  abdito- 
rum sanationi  obest , Cosque  fistulosos  reddit. 
Primum  coorientis  granulationis  indicium  est, 
quod  existunt  punctula  tuberculaque  rubicunda; 
optime  cognosci  potest  ratio  , quam  sequitur 
natura  in  granulationis  opere  peragendo , si, 
per  iniectam  ceram,  in  interioribus  abscessuum 
sive  in  grauulantibus  ulcerum  bonae  indolis  su- 
pcrficiebus , instituitur  adeurata  exploratio. 
Docuerunt  hanc  circa  rem  instituta  experimenta, 
in  granulationis  processu  primum  exsudari 
aliquid  lymphae  coagulabilis  ; alterum  quasi 
eius  stadium  liaud  iniuria  dixeris , si  vasa  san- 
guifera,  nervi  et  vasa  resorbentia  lympham  pe- 
netrant; tertium  si  apertis  orificiis  intumescunt 


illa  vasa,  quod  avaOTuf-iwoiv  plcrique  adpellant; 
denique  ubi  ad  finem  pervenit  operatio,  ma- 
teria membranacea  vestiuntur  granula,  qua  ul- 
terior puris  secretio  prohibetur  et  sanationis 
per  granulationem  processus  perficitur.  Vasa, 
quae  penetrant  corpuscula  liaec  granulosa,  ex- 
tolluntur e vicinis  partibus,  iam  per  primani 
formationem  productis ; postquam  granulatio- 
num basi  sese  inseruerunt,  satis  iuslo  ordine 
et  parallela  directione  versus  externam  vergunt 
superficiem,  ubi  videntur  terminari.  Quo  ma- 
gis convexa  ei  granulis  obtecta  est  superficies, 
quo  frequentiora  adsunt  tubercula,  sive  papillae, 
quoque  minora  sunt  haec  ipsa,  eo  melius  per* 
fectiusque  operatio  procedit.  Sanae  granu- 
lationes rubicundo  tinctae  sunt  colore  , isque, 
Iluntero  teste,  non  a contento  in  arteriis  san- 
guine effici,  sed  celeriorem  tantum  humorum 
circulationem  testari  videtur.  Color  granu- 
lorum ex  livido  ruber  malam  plerumque 
ostendit  corporis  constitutionem , segnem- 
que  sanguinis  circuitum.  Granulationes  bo- 
nae, in  nudato  planoque  loco  apparentes,  ad 
cutis  altitudinem  plerumque  attolluntur,  non- 
nunquam  etiam  altius  ascendunt.  Hoc  in 
statu  si  permanent,  purpureo  colore  solent  ni- 
tescere; sin  magis  etiam  sursum  eriguntur,  et 
nimis  crescunt,  malam  contrahunt  indolem, 
mollesque  fiunt  ct  spongiosae,  neque  cicatrice 


obteguntur.  Caro  recens  nata  eiusdem  semper 
est  naturae,  eandemque  ostendit  indolem, 
qua  partes,  quibus  innata  est,  gaudent,  quae  si 
aegrotabant,  granulatio  quoque  haud  rite  pro- 
cedit; si  peculiari  quodam  malo  eae  vexaban- 
tur, idem  et  in  granulatione  se  exserit,  pro- 
priumque iam  secernitur  pus.  Porro  granula 
bonae  notae  adhaerescere  sibi  nituntur,  quod 
gravissimum  illum  finem , ad  partium  separa- 
tarnm  coniunctionem  tendentem,  spectat.  Hinc 
duae  superficies  granulis  obsitae,  si  invicem 
sibi  admotae  sunt,  cohaerescunt,  evenitque 
mutua  vasorum  sanguiferorum  transmissio,  qua- 
lis fit  in  inflammatione  adhaesiva.  Si  curatius 
examinaveris  duo  haec  coniunctionis  genera, 
animadvertes,  ea  non  adeo  inter  se  difierre, 
ut  vulgo  creditur.  Unionem  superficierum  om- 
nibus in  locis,  qui  coaluere,  necessario  sequitur 
suppurationis  oppressio;  neque  tamen  raro  ac- 
cidere solet,  ut  superficies  illae  sibi  admotae 
nonnullis  tantum  in  locis  concrescant.  Qua- 
propter saepius  in  eo  allaborare  debet  chirur- 
gus, ut  nonnisi  eae  granulationes,  quae  silae  sunt 
in  vulneris  abscessusve  fundo,  sibi  proximae  fiant, 
quo  melius  concrescere  possint.  Ubi  enim 
granulationes  in  cute  exortae  sibi  adhaerescunt, 
dum  telae  infra  positae  pus  secernere  pergunt, 
unus  pluresve  formantur  abscessus,  et  retarda- 
tur, aut  etiam  impeditur  sanationis  opus. 

$.  XXII. 

Postquam  orta  sum  granula , primum  in- 
cipit cicatricis  formatio , qua  in  operatione 
naturae  admodum  memorabilis  est,  quae  paul- 
latim  fieri  solet , granulationum  contractio,  vc- 
terisque  culis  extensio  circa  superficiem  suppu- 
rantem et  granulationes  producentem.  Ea  gra- 
nulorum contractione , omnes  simul  loci  eo- 
rum constringuntur,  vulnerisque  ambitus  cen- 
tro paullatim  propior  redditur,  ut  magis  ma- 
gisque coeat  eius  hiatus.  Duae  hac  operatio- 
nes, granulationum  contractio,  veterisque  cu- 
tis extensio , manifestissime  animadvertuntur  in 
sanatione  vulnerum,  ubi  magna  materiae  iactura 
locum  habuit,  exempli  causa  in  vulnere  per 
exstirpationem  mammae,  aut  magni  tumoris  cu- 
iusdam effecto,  ubi  primam  inter  ligaturam  vix 
ad  nonnullos  pollices  admoveri  sibi  possunt 
vulneris  margines,  itemqne  in  vulneribus  per 
amputationem  membri  alicuius  productis.  Sed 
prohibentur,  aut  certe  retardantur  salubres  illi 
nisus,  si  nascuntur  granula  iis  in  superficrcbus, 
quae  magnam  extensionem  non  admittunt  v.  c. 
in  ossibus  cranii,  sterni,  tibiae  cct.  Magnam 
utilitatem  praestat  haec  partium  resarcienda- 
rum contractio.  Adiuvat  quippe  vulneris  sa- 
nationem*, praeterea  cum  illa  alia  incipit  ope- 
ratio non  minoris  momenti,  recentis  nimirum 

cutis  formatio.  Postquam  omnes  loci  laesae 

antea  parlis  cule  vestiti  snni , materia , quae 
snperest  e granulationibus,  mule  recens  cutis 
existit , porro  contrahitur,  sed  tardius,  quam 
antea,  donec  nil  fere  relinquitur,  nisi  quod 
ncrva  cutis  obtegit.  Pusillum  hoc  est  , si  confe- 
ratur cum  illa  massa  granulorum,  quae  ah  initio 
oriebantur  j praeterea  plurima  paulatim  dispa- 
rent, quae  antea  conspicua  erant , vasa,  locus- 
que  albescit,  et  similem  corio  densitatem  nan- 
ciscitur» Porro  animadvertimus,  omnes  vul- 
nerum recens  sanatorum  cicatrices  magis  ru- 
bere , quam  ceteram  cutem,  sed  sensim  sen- 
si inque  albidiores  fieri. 

$.  XXIII. 

Ex  hac  relatione,  quam  de  modo  forma- 
tionis granulorum  per  exsudationem  lymphae 
eoag.ulabilis  communicavi  cum  lectoribus,  pro- 
dire videtur,  ubicunque  discissa  sit  per  vulnus 
aliqua  corporis  pars , sive  destructa  per  absces- 
sus profundiori  in  loco  siti,  rupturam  versus 
cutem,  sive  per  tumorem  ita  exscissum,  ut  relicta 
sit  cavitas  vacuuraque  spatium , hoc  in  cavo 
semper  fieri  novae  eiusdem  indolis  carnis  acces- 
sionem» Sed  carnis  hic  prouentus,  quem  ne- 
que Galenus  , neque  nuperi,  qui  hac  de  re  scri- 
pserunt, in  dubium  vocare  ausi  sunt,  cui  sen- 
tentiae nunc  omnes  fauent,  ante  nonnulla  de- 
cennia magnarum  tamen  fuil  inter  chirurgos 


caussa  controversiarum.  Nonnulli  enim  statu-, 
ebant. , semper  Iu  vulnGribus,  abscessibus,  ul- 
t eribnsque  carnem  succrescere  , eamque  eius- 
dem naturae  esse,  cuius  pars  discissa  fuit,  sive 
destructa»  Ita  musculum  dissectum,  aut  ex 
parte  destructum,  carnem  gignere  aiebant  mus- 
culosam* item  si  in  glandula  locum  haberet, 
materiam  recentem  fieri- glandulosam,  in  tendine 
tendinosam,  pariterque  in  omnibus  reliquis  te- 
lis, ex  quibus  constat  corpus  humanum.  Alii  ea- 
dem alacritate  adfirrnabaut,  neque  in  vulneribus, 
neque  in  abscessibus,  ulcerihusvc-  ullam  car- 
nem , cuiuscunque  tandem  generis  indolisve  sit, 
succrescere.  Non  carne,  ad  cutis  altitudinem 
a fundo  sese  attollente,  expleri  dicebant  vul- 
nerum ulcerumque  cavitates,  sed  parietes  ca- 
rum ita  corrugari,  ut  ad  fundum  usque  cavi- 
tatum deprimerentur.  Itac  in  re  quamquam 
enasse  videntur  Fabreus,  Pibracus  et  Loui- 
sius  , dum  statuebant , nunquam  in  vulneribus, 
ulceribusque  novam  gigni  carnem-,  tamen  non 
tantam  esse  eam  recentis  carnis  accessionem, 
quae  sola  ad  statum  normalem  laesa  posset,  re- 
ducere,  fateri  convenit.  Veritas,  uti  saepius, 
ita  haud  dubie  hic  quoque  in  medio  sita  est. 
Optimo  cum  succes.su,  instituta  per  experimenta 
exploratione,  locum  hunc  illustrarunt  Murrayus 
ei.  Otto  lluhnius  in  tractatibus  praemio  con- 
decoratis Goetlingae  a.  178.7.  impressis,  ad 

quos  ui  amandemus,  qui  plura  cupi  uni  ea  de  re 
cognoscere,  cogunl  nos  temporis  angustiae.  Ce- 
terum commemorandum  adhuc  est,  certa  esse 
organa,  certasque  telas,  ubi  facilius  cclerius- 
que,  quam  in  reliquis,  gignitur  recens  caro,  sive 
granulationum  materia.  Tela  cellulosa  ea  est 
corporis  pars , in  qua  omnium  celerrime  gigni 
videntur  granula ; sed  quamquam  in  vulneribus 
sive  abscessibus , qui  telam  cellulosam  occu- 
pant, granulatio  mox  existit,  eandemque,  quam 
tela  cellulosa  ostendit,  p a ulla  tim  formam , pro- 
dcuutc  sanatione , assumit , tamen  per  experi- 
menta et  observationes  explorandum  adhuc  re- 
stat, quibus  modis  nova  haec  tela  cellulosa, 
siquidem  digna  est  lioc  nomine,  discrepet  ab 
ea,  quae  antea  aderat,  et  quo  modo  cum  ea 
conveniat.  Videtur  enim  densior  esse  recens 
haec  caro,  telae  cellulosae  locum  tenens , quam 
contextus  ille  normalis.  Cellulae  eius,  si  quas 
continet,  non  videntur  inter  se  cohaerere ; nam 
vulnerum  abscessuumque  cicatrices  non  replen- 
tur aere  in  emphysemate,  nec  aqua  in  anasarca. 
Tanta  est  telae  cellulosae  cum  reliquarum 
telarum  contextu  consociatio,  ut,  ubi  discissa 
sive  destructa  est  aliqua  pars , quaestioni  locus 
sit,  utrum,  quae  nova  nascitur,  carnosa  aut 
granulosa  substantia,  c sola  prodeat  mem- 
brana cellulari , an  par  lini  cx  hac  , par  tim  ex 
propria  organi  discissi  substantia,  cuius  par- 

icm  praebeat  illa  membrana,  v.  e.  utrum,  mus- 
culo discisso , aut  parte  cius  per  abscessum  de- 
leta, nova,  quae  exsistit,  caro  tota  oriatur  e 
tela  cellulosa,  cuius  multum  continet  muscu- 
lus, an  e fibris  quoque  musculi  prodeat,' in  tela 
cellulosa  silis?  Ea  autem  quaestio  eiusmodi  est 
tenoris,  ad  quam,  si  hunc  respicimus  casum, 
haud  facile  aliquis  responderit.  Sane  quae  se- 
paratos musculi  fines  coniungit  substautia , ad- 
modum similis  est  ei-,  quae  in  tela  cellulari  laesa 
gignitur.  Neque  unquam  ad  naturam  musculi 
accedit,  propriamve  eiusdem  formam  prodit 
recens  caro,  sive  granulosa  massa  inter  separa- 
tos fines  exorta. 

Ilaud  absona,  sed  potius  digua,  quae  com- 
memoretur, est  Bicliati  de  granulationum  in- 
dole sententia,  quam  promit,  ubi  loquitur  de 
reproductionis  facultatibus.  „ Inflammatio- 

nem,“inquit*),  „sequitur  papillarum  carnis  pro- 
creatio. Corpora  parva  rubentia  attolluntur  in 
vulneris  superficie,  tauquam  tubercula  inaequa- 
lia et  sine  ordine  dispersa.  Non  sunt  carnea, 
ut  nomen  indicare  videtur,  propter  colorem  sine 
dubio  iis  datum;  sunt  enim  pustulae  tantum 
cellulosae,  Crassa  quadam  et  quasi  adiposa  ma- 
teria repletae,  nondum  salis  cognita,  accurata 
tamen  aualysi  dignissima.  Haec  materia  adeo 


*)  i.  e.  Tom,  I.  p.  lGo 


62  

replet  cellulas,  ui  aer,  sliac  suL  vulnere  te- 
lae inflat  lis,  nullo  modo  penetret  in  papillas* 
Tota  earum  massa  sursum  tollitur,  sed  singulae 
papillae  neque  explicantur,  neque  extenduntur, 
ut  cellulae  hac  materia  destitutae;  immutabiles 
autem  manent  in  tumore  papillae.  Eadem  ra- 
tione, qua  existuut  in  nudata  superficie  cellu- 
losae iiae  papillae,  adhaerescunt  sibi  invicem 
et  adglutiuautur , simulque  vicariam  quandam 
membranam  praebent,  quae  aeris  accessum  ad 
paries  infra  positas  prorsus  prohibet,  dum  for- 
matur vera  i.  e.  quaesemper  mansura  est  cicatrix. 
Haec  quasi  habitum  cutaneum  simulans  cutis 
eo  discernitur  a vulgaribus  serosis  membranis, 
quod  hac  leves  sunt  et  ubique  aequales,  papillae 
autem  carnis  inaequalem,  tuberculisquc  obsitam 
efficiunt  superficiem.  Porro  facile  demonstrari 
posse/*  addit,  , /«signem  esse  systematis  cellulosi 
hac  iu  re  locum,  omniaque  liacc  phaenomena  intra 
telam  ccllulasquc  eius  cohiberi.  Suapte  vi  ll- 
iustrarc.  cellulosam  papillarum  carnearum  na- 
turam lias  observationes  I.  ubi  permultum  adest 
cellularis  contextus,  uti  v.  c.  in  genis,  facilius 
gignuntur  papillae  carucac,  celeriusquc  vulnus 
ohducilut  cicatrice;  11.  ubi  magna  periit  pars 
telae  cellulosae,  aegerrime  tantum  coit  culis,  nu- 
datasque  partes  obiegii ; hinc  gravissimum  illud 
chirurgorum  praeceptum  , vtl  iu  secandis  mino- 
ribus, el  iu  eximendis  cyslidibus,  omni  cura  par» 


catur  huic  telae  • III.  maceratio  sernper  ail 
primam  hanc  basiu  reducit  vulnerum  papillis 
carneis  obtectorum  superficiem  , si  cadaver  eis- 
dem obsitum y expedito  huic  experimento  adhi 
betur.  Eadem  ubique  est  papillarum  carnearum ? 
quocunque  tandem  in  organo  procreatarum  na- 
tura, nisi  quod  eae  modo  citius , modo  tardius 
proveniunt , prouti  maior  minorve  est  unius- 
cuiusque organi  agilitas,  et  alacriores  sunt  sive 
segniores  vires  eius  vitales.  Ita  in  cute  adpa- 
rent,  quatuor  aut  quinque  diebus  elapsis,  multo 
autem  serius  in  ossibus  conspiciuntur.  Sed  ea- 
dem semper  est  earum  et  textura  et  species 
externa.  Procreantur  igitur  ab  instrumento  per 
omnia  reliqua  organa  propagato,  quod  nulli  con- 
venit, nisi  telae  cellulosae,(i 

§.  XXIV. 

In  praecedentibus  ostendere  conati  sumus, 
quo  modo  restituantur  per  inedicalricem  natu- 
rae vim  laesae  corporis  partes  , eaeque,  cum 
amissione  substantiae  coniunctae,  expleantur; 
iam  pergendum  est  ad  explicandam  rationem, 
qua  utatur  natura  in  redintegranda  laesa  corporis 
superficie.  Cicatricis  formatio  initium  plerumque 
capit  a marginibus  culis  superstitis.  Rubor  in- 
flammationem comitans  disparet,  tumor  subsidii, 
ulcerisque  margines  granis  carneis  exsurgentibus 
adhaerescunt.  Colorem  contrahunt  hi  margines 


ex  albo  caeruleum,  qualis  est  margaritarum,  is- 
quc  paullaiiiu  Versus  centrum  extenditur,  donec 
totimi  ulfcus  recenti  cute  sit  obtectum.  In  ulceri- 
lius  latioris  ambitus  accidit  nomnmqunm,  ut 
non  solum  in  circumferentia,  sed  etiam  in  uno 
altcrorpie  centri  loco,  exi  stant  cicatricis  primor- 
dia. 11  i loci  insulis  similes  sunt,  in  mari  quo- 
dam granorum  carneorum  exstantibus,  etimque 
colorem  prae  se  flerunt,  quem  margines  ad  sani- 
tatem accedentes  ostendunt,  et  versus  omnes  re- 
giones propagantur.  Hoc  modo,  si  a pluribus 
punctis  exit  cicatricis  formatio , haud  raro  con- 
tingit, ut  in  duo  aut  tria  ulcera  minora  distri- 
buatur unum  ulcus  latum,  idque  sanationem  ac- 
celerat. Cicatrix  semper  plus  minusve  tegmine 
quodam  vestitur , quod  efficit,  epidermis,  idque 
cum  assidue  humore  quodam,  e granulis  carueis 
excreto,  liumcctetur,  udum  est  et  pulti  simile,  nec 
non  albescentem  illum  eoiorem  adfert  in  margi- 
nibus ulcerum,  quae  sanari  incipiunt,  conspi- 
cuum. Recens  materies  culis,  quoad  textu- 
ram , est  admodum  diversa  a granulationibus, 
in  quibus  procreatur  ; difficilis  autem  est  quae- 
stio, utrum  substantia  sit  vere  nova,  super  gra- 
nulis et  per  eadem  procreata,  an  nascatur  per 
mulaiioncm  tantum  in  superficie  horum  gra- 
nulorum factam.  In  cicatricis  superficie  vera 
secretio  locum  non  habet;  sita  in  ea  sunt  non- 
nisi vasa  exhalantia.  .Dum  ea  procreatur,  hu- 

mor  e granis  carneis  nondum  obtectis  exsudans 
udam  eam  servat ; uhi  vero  peracta  est  eius  for- 
matio, plane  sicca  invenitur  cicatrix,  ut  cetera 
cutis.  Porro  al)  initio  epidermis  et  rete  Mal- 
pigliii  non  videtur  commode  formari  posse ; 
certe  per  aliquod  tempus  squamae  sibi  im- 
positae decidunt ; tandem  desquamatio  sisti- 
tur , apparetque  in  cute  recente  tela  quaedam 
epidermidi  et  reti  mucoso  simillima.  Cicatrix 
rubrum  colorem  paullatim  mutat  in  fuscum, 
dein  magis  alba  fit  et  pellucida,  quam  reliqua 
cutis,  quod  inde  sine  dubio  repetendum  est, 
quod  illa  pauciora  vasa  continet,  quam  haec; 
certe  minor  est  vasorum  eius  diameter , ideoque 
pauciorum  tantum  sanguinis  globulorum  acces- 
sui locus  praebetur.  Hinc  in  Aethiopibus  ci- 
catricum colorem  nigriorem  reperimus,  quam 
ceterarum  partium,  et  rete  mucosum,  quod 
formatur  in  cicatricibus , obscurius  est , quam 
in  reliqua  cute. 

Praeter  coloris  discrimen  etiam  laevitatem 
quandam  prae  se  fert  cicatrix  et  splendorem, 
quibus  caret  cutis  normalis.  Ceterum  videmus 
hanc  laevem  membranam  pilis  papillisque  cu- 
tis destitutam,  quae  primo  tantum  formationis 
nisu,  nec  unquam  postea,  procreat  corpus.  In 
ipsa  definitione  iam  commemoratum  est , im- 

mimulam  esse  cicatricis  sensibilitatem;  atque  hoc 
videtur  explicari  posse,  si  assumatur,  cicatrices, 
uti  pauciora  vasa,  quam  reliquam  cutem,  ita  et 
pauciores  habere  nervos,  cum  definita  sit  ple- 
rumque numeri  vasorum  sanguiferorum,  nervo* 
ruinque  ratio;  sed  inde  quoque  nasci  potest 
imminuta  Iiacc  scnsibililas,  quod  cicatrices  de- 
stituuntur papillis , quas  praecipuam  esse  sedem 
sensiLilitatis  cuti  insitae  statuunt  physiologi. 
Praeterea  animadvertitur,  cicatrices  minus  mo- 
biles esse,  quam  ceteram  cutem;  liaec  quippe 
per  laxam  plerumque  telam  cellulosam  partibus 
adhaeret  infra  positis,  cicatrix  autem  ipsis  in- 
nata est  granulis  carneis,  et  tam  arcte  cum  ipsis 
conjuncta,  ut  plane  eadem  esse  videatur  ma- 
teries. Paullatim  oculis  sese  magis  subducit  di- 
versa haec  cutis  recens,  sed  nunquam  plane 
disparet.  Cum  neque  papillas,  neque  eundem 
vasorum  numerum , qui  est  in  cute,  accipiat 
cicatrix,  per  omne  vitae  tempus  inter  utram* 
que  discrimen  quoddam  remanet,  quod  etiam 
m minimis  vulneribus,  v.  c.  per  venaesecuonem 
illatis,  animadvertitur.  Ubi  leviter  lautum  laesa 
eat  superficies  in  parvis  ulceribus,  variisque 
exanthematibus , superficiem  tantum  cutis  arro- 
dentibus, nulla  cicatrix  relinquitur.  Iu  pustu- 
lis autem  variolaruin  > si  eae  tam  alte  rodendo 
penetratu , m cutem  cmsquc  papillas  destruam, 


nunquam  abit  cicatrix  \ ila  noununquam  sanan- 
tur pustulae,  ut  impressio,  seu  fovea,  ut  dicunt, 
remaneat , sed  uLi  ea  non  efficitur , certe  splen- 
dens quaedam  et  candida  macula  in  perpetuum 
restat.  Nunquam  enim  restituuntur  papillae 
semel  destructae ; quo  etiam  prohibetur,  quo- 
minus cicatrix  eundem  in  sc  recipere  possit  va- 
sorum numerum,  quo  gaudet  cutis  normalis. 

